
Αντικατάσταση της παρ. 1 του άρθρου μόνου του Π. Δ/τος 91/ 
1990 «Μεταβίβαση της αρμοδιότητας διορισμού και αντικα¬ 
τάστασης των μελών των Επιτροπών Διοίκησης των Δημοτι¬ 
κών και Κοινοτικών Γυμναστηρίων στους Οργανισμούς Τοπι¬ 
κής Αυτοδιοίκησης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 8 παρ. 1 και 4 του Ν. 1416/1984 (άρθρο 26 
Κωδικοποιητικού Π. Δ/τος 323/1989, ΦΕΚ 146 Α’). 

2. Το άρθρο μόνο παρ. 10 του Π. Δ/τος 48/1984 (ΦΕΚ 15 
Α’) «Μεταβίβαση αρμοδιοτήτων του Υπουργού Προεδρίας της 
Κυβέρνησης στους Νομάρχες». 

3. Την αριθ. Υ. 1140/1051173/1390/9.7.1990 απόφαση 


του Πρωθυπουργού και του Υπουργού Οικονομικών για ανάθεση 
αρμοδιοτήτων στον Υφυπουργό Οικονομικών (ΦΕΚ 420/Β/ 
90). _ . 

4. Την υπ’ αριθ. Υ 1022/ΥΠΠΟ/ΓΝΟΣ/20:4.1990 (ΦΕΚ 
286/1990, τ. Β’) κοινή απόφαση του Πρωθυπουργού και του 
Υπουργού Πολιτισμού, με ίτην οποία ανατίθενται αρμοδιότητες 
στην Υφυπουργό Πολιτισμού Φάνη Πάλλη-Πετραλιά. 

5. Την υπ’ αριθμ. 464/1990 γνωμοδότηση του Συμβουλίου 
της Επικράτειας, με πρόταση των Υπουργών Προεδρίας της Κυ¬ 
βέρνησης, Εσωτερικών και των Υφυπουργών Οικονομικών και 
Πολιτισμού, αποφασίζουμε: 

Άρθρο μόνο 

Η παρ. 1 του άρθρου μόνου του Π. Δ/τος 91/1990 «Μεταβί¬ 
βαση της αρμοδιότητας διορισμού και αντικατάστασης των με¬ 
λών των Επιτροπών Διοίκησης των Δημοτικών και Κοινοτικών 
Γυμναστηρίων στους Οργανισμούς Τοπικής Αυτοδιοίκησης» 
αντικαθίσταται ως εξής: 

«1. Η αρμοδιότητα για το διορισμό και την αντικατάσταση 
των μελών Επιτροπών Διοίκησης των υπό μορφή Ν.Π.Δ.Δ. λει- 
τουργούντων Δημοτικών και Κοινοτικών Γυμναστηρίων (Ν. 
423/1976 (Α’ 223), άρθρο 6 παρ. 1, όπως αντικαταστάθηκε με 
το άρθρο 3 περ. ε του Ν. 665/77 (Α' 225) μεταβιβάζεται στους 
Οργανισμούς Τοπικής Αυτοδιοίκησης». 

- Στον Υπουργό Εσωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

ΜΙΛΤ. ΕΒΕΡΤ ΣΟΤ. ΚΟΥΒΕΛΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΓΓΙΣΜΟΥ 

Π. ΔΕΛΗΜΗΤΣΟΣ Φ. ΠΑΛΛΗ-ΠΕΤΡΑΛΙΑ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 398 (2) 

Συμπλήρωσή και τροποποίηση διατάξεων του Π. Δ. 402/1988 
«Οργανισμός Υπουργείου Γεωργίας» (Α’ 187). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ; ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 24 του Ν. 1558/1985 
«Κυβέρνηση και Κυβερνητικά Όργανα» (Α’ 137) και της παρ. 
10 του άρθρου 9 του Ν. 1586/1986 «Βαθμολογική διάρθρωση 

των θέσεων του Δημοσίου, Νομικών Προσώπων Δημοσίου και 
των Οργανισμών Τοπικής Αυτοδιοίκησης και άλλες διατάξεις» 
(Α’ 37). 

2. Την ΤΙ 140/1051173/1390/0001/10.7.90 κοινή από¬ 
φαση του Πρωθυπουργού και του Υπουργού Οικονομικών «ανά¬ 
θεση αρμοδιοτήτων Υπουργού Οικονομικών στον Υφυπουργό Οι¬ 
κονομικών» (Β' 420). 

3. Την 596/1990 γνωμοδότηση του Συμβουλίου της Επι¬ 
κράτειας, με πρόταση των Υπουργών Προεδρίας της Κυβέρνη¬ 
σης, I εωργίας και του Υφυπουργό Οικονομικών, αποφασί¬ 
ζουμε: 

ΚΕΦΑΛΑΙΟ Α' 

ΚΕΝΤΡΙΚΗ ΥΠΗΡΕΣΙΑ 
ΣΥΣΤΑΣΗ - ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 1 

Σύσταση Υπηρεσιών 

Στην Κεντρική Υπηρεσία του Υπουργείου Γεωργίας συνιστώ- 
νται οι πιο κάτω Διευθύνσεις: 

α) Διεύθυνση Μεταποίησης και Αγορών Γεωργικών Προϊό¬ 
ντων Φυτικής Προέλευσης. 

β) Διεύθυνση Τυποποίησης και Ποιοτικού Ελέγχου Γεωργι¬ 
κών Προϊόντων Φυτικής Προέλευσης, 
γ) Διεύθυνση Γεωλογίας - Υδρολογίας, 
δ) Διεύθυνση Αλιευτικών Εφαρμογών και Εισροών Αλιευτικής 
Παραγωγής. 

ε) Διεύθυνση Γεωργικών Εφαρμογών, 
στ) Διεύθυνση Αγροτικής Οικιακής Οικονομίας. 

Άρθρο 2 

Διάρθρωση - Αρμοδιότητες 

Διεύθυνσης Μεταποίησης και Αγορών Γεωργικών Προϊόντων 
Φυτικής Προέλευσης 

1. Τη Δ/νση Μεταποίησης και Αγορών Γεωργικών Προϊό¬ 
ντων Φυτικής Προέλευσης συγκροτούν τα εξής Τμήματα και 
Γραφείο: 

α) Μεταποιημένων και Επεξεργασμένων Προϊόντων Φυτικής 
Προέλευσης. 

β) Οίνου και Αλκοολούχων Ποτών, 
γ) Ξηρών και Αποξηραμένων Προϊόντων, 
δ) Βρωσίμων Ελαιών, Ελαιολάδου και Λοιπών Φυτικών Λι¬ 
παρών Ουσιών. 

ε) Αγορών Γεωργικών Προϊόντων, 
στ) Γραφείο Γραμματείας. 

2. Οι αρμοδιότητες της Δ/νσης Μεταποίησης και Αγορών Γε¬ 
ωργικών Προϊόντων Φυτικής Προέλευσης ανάγονται στα πιο 
κάτω θέματα, το: οποία κατανέμονται μεταξύ των Τμημάτων και 
Γραφείου αυτής ως ακολούθως: 

α) Τμήμα Μεταποιημένων και Επεξεργασμένων Προϊόντων 
Φυτικής Προέλευσης. 

αα) Η εισήγηση μέτρων πολιτικής για τα μεταποιημένα και 
επεξεργασμένα οπωροκηπευτικά, καθώς και για τα εκτός του 
Παραρτήματος Π της Συνθήκης της Ρώμης προϊόντα. 

ββ) Η μέριμνα για τη λήψη μέτρων γεωργικής πολιτικής για 
τα μεταποιημένα και επεξεργασμένα οπωροκηπευτικά σε ότι 
αφορά τις επιδοτήσεις, τα επενδυσιακά κίνητρα και τις χρηματο¬ 
δοτήσεις. 

γγ) Η διαμόρφωση των ελληνικών θέσεων για τον καθορισμό 
της Κοινής γεωργικής πολιτικής σε ότι αφορά τις εισαγωγές, 
εξαγωγές, επιδοτήσεις, χρηματοδοτήσεις καθώς και η διαπραγ¬ 
μάτευσή τους με τα αρμόδια κοινοτικά όργανα. 

δδ) Η εφαρμογή της κοινής γεωργικής πολιτικής σε ότι αφορά 
την παραγωγή, τις εξαγωγές, εισαγωγές, επιδοτήσεις, ποσοστώ¬ 
σεις, ποιοτικούς περιορισμούς, αποσύρσεις κ.λπ. για τα μεταποιη¬ 
μένα και επεξεργασμένα οπωροκηπευτικά. 


εε) Η αντιμετώπιση θεμάτων αρμοδιότητας του Τμήματος στα 
πλαίσια των συνεδριάσεων αρμοδίων οργάνων των Ευρωπαϊκών 
Κοινοτήτων και η εφαρμογή της κοινής οργάνωσης της Αγοράς, 
καθώς και τω\Γ κοινοτικών γενικά κανονισμών. 

στστ) Η παρακολούθηση και η εκτίμηση της μεταβολής των 
συντελεστών διαμόρφωσης του κόστους παραγωγής, διακίνησης 
και εμπορίας των μεταποιημένων και επεξεργασμένων οπωροκη- 
πευτικών. 

ζζ) Η συγκέντρωση, επεξεργασία και αξιολόγηση των ανα¬ 
γκαίων στοιχείων για τη σύνταξη μακροχρονίων και ετησίων 
προγραμμάτων ανάπτυξης και χωροταξικής κατανομής των 
εγκαταστάσεων μεταποίησης και επεξεργασίας των προϊόντων 
της υποπεριπτ. αα, καθώς και ο προσδιορισμός των ειδικότερων 
στόχων και επιδιώξεων της μεταποιητικής δραστηριότητας και η 
μέριμνα για την παρακολούθηση της εφαρμογής των. 

ηη) Η εξέταση της σκοπιμότητας και οικονομικής βιωσιμότη¬ 
τας των βιομηχανιών μεταποίησης και επεξεργασίας προϊόντων 
φυτικής παραγωγής για τη χορήγηση ή μη αδειών ίδρυσης, επέ¬ 
κτασης ή μεταφοράς τους. 

θθ) Η μελέτη και ο προγραμματισμός της χωροταξικής κατα¬ 
νομής των βιομηχανικών μεταποίησης και επεξεργασίας προϊό¬ 
ντων φυτικής παραγωγής. 

ιι) Η μελέτη, σύνταξη και μέριμνα εφαρμογής των ενδεδειγμέ- 
νων από τεχνολογική και οικονομική άποψη μέτρων για την προ- 
αγωγή και ανάπτυξη των αντίστοιχων κλάδων των γεωργικών 
βιομηχανιών. 

ιαια) Η σε συνεργασία με αρμόδιες υπηρεσίες εισήγηση για τη 
χορήγηση επενδυσιακών κινήτρων για την ίδρυση και λειτουργία 
μονάδων μεταποίησης και επεξεργασίας γεωργικών προϊό¬ 
ντων. 

ιβιβ) Η μέριμνα για την εξασφάλιση των αναγκαίων πιστώ¬ 
σεων για την προώθηση και εφαρμογή των σχετικών προγραμ¬ 
μάτων. 

ιγιγ) Η κατάρτιση κανόνων λειτουργίας των μονάδων μετα¬ 
ποίησης και επεξεργασίας, η παροχή οδηγιών προς τις περιφε¬ 
ρειακές υπηρεσίες τεχνολογικής εποπτείας και ελέγχου για την 
εφαρμογή των κανόνων αυτών και η παρακολούθηση της εφαρ¬ 
μογής τους. 

ιδιδ) Η μελέτη και εισήγηση μέτρων αξιοποίησης των υποπρο¬ 
ϊόντων και παραπροϊόντων των αντίστοιχων μονάδων μεταποίη¬ 
σης και επεξεργασίας. 

ιειε) Η τήρηση μητρώου και η συγκέντρωση στατιστικών στοι¬ 
χείων των μονάδων μεταποίησης και επεξεργασίας'και των προ¬ 
ϊόντων αυτών. 

ιστιστ) Η υποβοήθηση των περιφερειακών υπηρεσιών στην 
εφαρμογή των διαφόρων προγραμμάτων και ο συντονισμός της 
δράσης αυτών. 

ιζιζ) Η μέριμνα για την τεχνολογική επιμόρφωση των υπηρε¬ 
σιακών οργάνων που ασχολούνται με τον τεχνολογικό έλεγχο, 
καθώς και του τεχνικού προσωπικού των γεωργικών βιομηχα¬ 
νιών. 

ιηιη) Η συμμετοχή στην κατάρτιση προγραμμάτων έρευνας 
για την επίτευξη κατάλληλου για βιομηχανοποίηση προϊόντος 
πρωτογενούς φυτικής παραγωγής καθώς και βελτιωμένων με¬ 
θόδων μεταποίησης και επεξεργασίας. 

β) Τμήμα Οίνου και Αλκοολούχων Ποτών. 

αα) Η άσκηση των αρμοδιοτήτων του Τμήματος Μεταποιημέ¬ 
νων και Επεξεργασμένων Προϊόντων Φυτικής Προέλευσης για 
τους οίνους, τη γλεύκη, τους χυμούς σταφυλής και τα λοιπά συ¬ 
ναφή προϊόντα και υποπροϊόντα που υπάγονται στην κοινή οργά¬ 
νωση της αγοράς αμπελοοινικών προϊόντων, την αιθυλική αλκο¬ 
όλη γεωργικής προέλευσης, τα αλκοολούχα ποτά και τις πρώτες 
ύλες παραγωγής αυτών. 

ββ) Π εισήγηση για τη λήψη μέτρων ελέγχου και η μέριμνα 
για την εφαρμογή αυτών όσον αφορά τα εξαγόμενα ή εισαγόμενα 
προϊόντα της υποπεριπτ. αα καθώς και η χορήγηση κάθε συνο¬ 
δευτικού εγγράφου προέλευσης και ταυτότητας αυτών. 

γγ) Η εισήγηση για τη λήψη μέτρων και η μέριμνα για την 

εφαρμογή αυτών όσον αφορά την προστασία των οίνων ονομα¬ 
σίας προέλευσης στο στάδιο της παραγωγής και διακίνησης αυ¬ 
τών στην κατανάλωση. . 

γ) Τμήμα Ξηρών και Αποξηραμένων Προϊόντων. 

Η άσκηση των αρμοδιοτήτων του Τμήματος Μεταποιημένων 
και Επεξεργασμένων Προϊόντων Φυτικής Προέλευσης για τους 
ξηρούς καρπούς και τα αποξηραμένα προϊόντα φυτικής προέλευ¬ 
σης. 

6) Τμήμα Βρωσίμων Ελαιών, Ελαιολάδου και Λοιπών Φυτι¬ 
κών Λιπαρών Ουσιών. 

Η άσκηση των αρμοδιοτήτων του Τμήματος Μεταποιημένων 
και Επεξεργασμένων Προϊόντων Φυτικής Προέλευσης για τις 
βρώσιμες ελιές, το ελαιόλαδο και τις λοιπές φυτικές λιπαρές ου¬ 
σίες. 

ε) Τμήμα Αγορών Γεωργικών Προϊόντων, 
αα) Η μελέτη των συνθηκών εμπορίας των προϊόντων φυτικής 
προέλευσης προκειμένου να καθίσταται αποτελεσματικότερη η 
εφαρμογή της γενικότερης πολιτικής για τον εκσυγχρονισμό των 
δομών εμπορίας. 

ββ) Η μελέτη τού κυκλώματος διακίνησης στην εσωτερική και 
εξωτερική αγορά για τα προϊόντα φυτικής προέλευσης με σκοπό 
την ουσιαστικότερη συμβολή στις προσπάθειες εφαρμογής της εν- 
δεδειγμένης πολιτικής προώθησης πωλήσεων από τους αρμό¬ 
διους φορείς και υπηρεσίες.' 

γγ) Η μελέτη και επεξεργασία των στοιχείων διάθεσης της πα¬ 
ραγωγής προϊόντων φυτικής προέλευσης σε ότι αφορά τις ποσό¬ 
τητες και τις σημειούμενες τιμές στην εσωτερική αγορά. 

δδ) Η, σε συνεργασία με αρμόδιες υπηρεσίες και φορείς, συλ¬ 
λογή και επεξεργασία στοιχείων κόστους συσκευασίας, διακίνη¬ 
σης και εμπορίας των προϊόντων φυτικής προέλευσης. 

εε) Η, σε συνεργασία με αρμόδιες υπηρεσίες και φορείς, επεξερ¬ 
γασία και αξιοποίηση των αναγκαίων στοιχείων και η μέριμνα 
για την ίδρυση και λειτουργία μονάδων εμπορίας προϊόντων φυτι¬ 
κής προέλευσης. 

στστ) Η αξιολόγηση των πληροφοριών και στοιχείων των Γε¬ 
ωργικών Συμβούλων και Ακολούθων για τις αγορές του εξωτερι¬ 
κού και η μέριμνα για την αξιοποίησή τους από τις αρμόδιες περι¬ 
φερειακές υπηρεσίες και φορείς. 

ζζ) Η αντιμετώπιση θεμάτων αρμοδιότητας του Τμήματός στα 
πλαίσια των Ε.Κ. 

στ) Γραφείο Γραμματείας 

Η εξυπηρέτηση της Δ/νσης στα γενικού χαρακτήρα διοικητικά 
θέματα (αλληλογραφία, δακτυλογράφηση, διεκπεραίωση 
κ.λπ.). . 

Άρθρο 3 

Διάρθρωση - Αρμοδιότητες 
Διεύθυνσης Τυποποίησης και Ποιοτικού Ελέγχου 
Γεωργικών Προϊόντων Φυτικής Προέλευσης 

1. Τη Δ/νση Τυποποίησης και Ποιοτικού Ελέγχου Γεωργι¬ 
κών Προϊόντων Φυτικής Προέλευσης συγκροτούν τα εξής Τμή¬ 
ματα και Γραφείο: 

α) Τυποποίησης και Ποιοτικού Ελέγχου Νωπών Γεωργικών 
Προϊόντων. 

β) Τυποποίησης και Ποιοτικού Ελέγχου Επεξεργασμένων Γε¬ 
ωργικών Προϊόντων. 

γ) Τυποποίησης και Ποιοτικού Ελέγχου Ξηρών και Αποξηρα¬ 
μένων Προϊόντων, Οσπρίων και Λοιπών Προϊόντων, 
δ) Μέσων Συσκευασίας και Συσκευαστηρίων, 
ε) Συντήρησης και Μεταφοράς Γεωργικών Προϊόντων, 
στ) Γραφείο Γραμματείας. 

2. Οι αρμοδιότητες της Δ/νσης Τυποποίησης και Ποιοτικού 
Ελέγχου Γεωργικών Προϊόντων Φυτικής Προέλευσης ανάγονται 
στα πιο κάτω θέματα, που κατανέμονται μεταξύ των Τμημάτων 
και του Γραφείου αυτής ως ακολούθως: 

α) Τμήμα Τυποποίησης και Ποιοτικού Ελέγχου Νωπών Γε¬ 
ωργικών Προϊόντων. 


αα) Η μελέτη και κατάρτιση εθνικών προδιαγραφών τυποποί- 
πησης και ποιοτικού ελέγχου για τα εξαγόμενα, εισαγόμενα και 
στο εσωτερικό διακινούμενα γεωργικά προϊόντα για τα οποία δεν 
έχουν εκδοθεί κοινοτικοί κανονισμοί. 

ββ) Η εισήγηση για τη λήψη νομοθετικών και διοικητικών μέ¬ 
τρων για την προώθηση εφαρμογής της τυποποίησης και του 
ποιοτικού ελέγχου νωπών γεωργικών προϊόντων. 

γγ) Η συμμετοχή στα όργανα των Ε.Κ. για τη διαμόρφωση 
των ελληνικών θέσεων στα θέματα αρμοδιότητας του Τμήματος 
και η μέριμνα εφαρμογής των κοινοτικών ρυθμίσεων. 

δδ) Η μέριμνα για την εκπροσώπηση της χώρας σε διεθνείς συ¬ 
νόδους, συνέδρια και λοιπές εκδηλώσεις για θέματα αρμοδιότη¬ 
τας του Τμήματος και η συνεργασία με αντίστοιχους Οργανι¬ 
σμούς της αλλοδαπής και ημεδαπής. 

εε) Ο καθορισμός του τύπου και του τέλους του κρατικού σήμα¬ 
τος και του τρόπου και της διαδικασίας είσπραξης του τέλους. 

στστ) Η μέριμνα για την επιλογή, επιμόρφωση και ορισμό των 
Γεωπόνων ποιοτικών ελεγκτών και εποπτών και η οργάνωση 
του έργου του ποιοτικού ελέγχου. 

ζζ) Ο συντονισμός και η εποπτεία των ασχολουμένων με την 
άσκηση του ποιοτικού* και φυτοϋγειονομικού ελέγχου. 

ηη) Η δυνατότητα απαγόρευσης των εξαγομένων, εισαγομέ- 
νων και εντός της χώρας διακινουμένων φορτίων νωπών γεωργι¬ 
κών προϊόντων ακόμα και αν έχει περατωθεί ο πρωτοβάθμιος και 
δευτεροβάθμιος ποιοτικός έλεγχος και έχουν εκδοθεί τα προβλε- 
πόμενα από τις σχετικές διατάξεις πιστοποιητικά, ποιοτικού 
ελέγχου. Η ανωτέρω απαγόρευση ενεργείται, ύστερα από σχε¬ 
τική απόφαση ανάθεσης του Υπουργού Γεωργίας, από τον Προϊ¬ 
στάμενο της Δ/νσης και τον Προϊστάμενο ή τους υπαλλήλους του 
Τμήματος Τυποποίησης και Ποιοτικού Ελέγχου Νωπών Γεωρ¬ 
γικών Προϊόντων. 

θθ) Η παροχή οδηγιών για τον τρόπο επιλογής του βαθμού 
ωριμότητας και την ενδεδειγμένη μεταχείριση των προϊόντων με 
σκοπό τη διατήρηση και βελτίωση της ποιότητάς τους κατά τη 
διακίνηση, επεξεργασία και εμπορία τούς. 

ιι) Η αξιοποίηση των παρατηρήσεων και πληροφοριών των Γε¬ 
ωργικών Συμβούλων και Ακολούθων για την ποιοτική κατά¬ 
σταση, συσκευασία και διακίνηση των προϊόντων μας σε σύγκριση 
με εκείνες των ανταγωνιστριών χώρων στις αγορές του εξωτερι¬ 
κού και ο συντονισμός της προσαρμογής της υφιστάμενης κατά¬ 
στασης στις συνθήκες που απαιτεί η διεθνής αγορά. 

ιαια) Η παρακολούθηση των αγορών του εξωτερικού και εσω¬ 
τερικού για τη διαπίστωση της ποιότητας εμφάνισης και παρου¬ 
σίασης των ελληνικών προϊόντων σε σχέση με εκείνες των αντα- 
γωνιστριών χωρών. 

β) Τμήμα Τυποποίησης και Ποιοτικού Ελέγχου Επεξεργασμέ¬ 
νων Γεωργικών Προϊόντων. 

αα) Η κατάρτιση προδιαγραφών της πρώτης ύλης των γεωρ¬ 
γικών βιομηχανιών επεξεργασίας γεωργικών προϊόντων φυτικής 
παραγωγής. 

ββ) Η μέριμνα για την κατάρτιση κανόνων λειτουργίας των 
γεωργικών βιομηχανιών επεξεργασίας προϊόντων δενδροκηπευ- 
τικής με σκοπό την εφαρμογή του τεχνολογικού ελέγχου σ’ αυτά. 

γγ) Η μέριμνα για την επιμόρφωση και ενημέρωση των υπηρε¬ 
σιακών οργάνων που ασχολούνται με την εφαρμογή του ποιοτι¬ 
κού ελέγχου επί της πρώτης ύλης και των τελικών προϊόντων 
των γεωργικών βιομηχανιών επεξεργασίας οπωροκηπευτι- 
κών. 

δδ) Η μελέτη και κατάρτιση κανόνων τυποποίησης σε επεξερ¬ 
γασμένα γεωργικά προϊόντα φυτικής προέλευσης. 

εε) Ο καθορισμός του τύπου των πιστοποιητικών ποιοτικού 
ελέγχου που εκδίδονται από τους αρμόδιους ποιοτικούς ελε- 
γκτάς. 

στστ) Ο καθορισμός του τύπου και του τέλους του κρατικού σή¬ 
ματος καθώς και του τρόπου και της διαδικασίας είσπραξης του 
τέλους. 

ζζ) Η μέριμνα για την εκπροσώπηση της χώρας σε διεθνείς συ¬ 
νόδους, συνέδρια και λοιπές εκδηλώσεις στα θέματα αρμοδιότη- 

τας του Τμήματος και η συνεργασία με αντίστοιχους οργανισμούς 
της αλλοδαπής και ημεδαπής. 

ηη) Ο συντονισμός και η εποπτεία των ασχολουμένων με την 
άσκηση του ποιοτικού ελέγχου. 

θθ) Η συμμετοχή στα αρμόδια όργανα των Ε.Κ. με σκοπό τη 
διαμόρφωση των ελληνικών θέσεων σε θέματα αρμοδιότητας του 
Τμήματος και η μέριμνα για την εφαρμογή των κοινοτικών ρυθ¬ 
μίσεων. 

ιι) Η αξιοποίηση των παρατηρήσεων και πληροφοριών των Γε- 
ωργικών Συμβούλων και Ακολούθων για την ποιοτική κατά¬ 
σταση, συσκευασία και διακίνηση των προϊόντων μας σε σύγκριση 
με εκείνες των ανταγωνιστριών χωρών στις αγορές του εξωτερι¬ 
κού και ο συντονισμός της προσαρμογής της υφιστάμενης κατά¬ 
στασης στις συνθήκες που απαιτεί ή διεθνής αγορά. 

ιαια) Η δυνατότητα απαγόρευσης των εξαγομένων, εισαγομέ- 
νων και εντός της χώρας διακινουμένων φορτίων επεξεργασμέ¬ 
νων γεωργικών προϊόντων ακόμα και αν έχει κερατωθεί ο πρω¬ 
τοβάθμιος και δευτεροβάθμιος ποιοτικός έλεγχος και έχουν εκδο- 
θεί τα προβλεπόμενα από τις σχετικές διατάξεις πιστοποιητικά 
ποιοτικού ελέγχου. Η ανωτέρω απαγόρευση ενεργείται, ύστερα 
από σχετική απόφαση ανάθεσης του Υπουργού Γεωργίας, από 
τον Προϊστάμενο τής Δ/νσης και τον Προϊστάμενο και τους υπαλ¬ 
λήλους του Τμήματος Τυποποίησης και Ποιοτικού Ελέγχου Επε¬ 
ξεργασμένων Γεωργικών Προϊόντων. 

ιβιβ) Η μέριμνα για την προμήθεια και τον εφοδιασμό με τον 
αναγκαίο εξοπλισμό τών περιφερειακών υπηρεσιών που ασχολού¬ 
νται με τον ποιοτικό έλεγχο μεταποιημένων γεωργικών προϊό¬ 
ντων καθώς και ο ορισμός του προσωπικού αυτών (Ελεγκτές - 
Επόπτες). 

ιγιγ) Η συνεργασία με τις ομοειδείς υπηρεσίες της αλλοδαπής 
και τους συναφείς διεθνείς οργανισμούς για τα προϊόντα αρμοδιό¬ 
τητας του Τμήματος.,. 

γ) Τμήμα Τυποποίησης και Ποιοτικού Ελέγχου Ξηρών και 
Αποξηραμένων Προϊόντων, Οσπρίων και Λοιπών Προϊόντων. 

Η άσκηση των αρμοδιοτήτων του Τμήματος Τυποποίησης και 
Ποιοτικού Ελέγχου Επεξεργασμένων Γεωργικών Προϊόντων για 
τα ξηρά και αποξηραμένα προϊόντα, τα όσπρια και τα λοιπά προ¬ 
ϊόντα. 

δ) Τμήμα Μέσων Συσκευασίας και Συσκευαστηρίων, 
αα) Η μελέτη και σύνταξη εθνικών προδιαγραφών κατασκευής 
των μέσων συσκευασίας των γεωργικών προϊόντων φυτικής προ¬ 
έλευσης. 

ββ) Η μέριμνα για την εφαρμογή και εναρμόνιση των προδια¬ 
γραφών κατασκευής των μέσων συσκευασίας που έχουν θεσπισθεί 
από διεθνείς οργανισμούς στους οποίους συμμετέχει η χώρα. 

γγ) Η συνεργασία με διάφορα Ινστιτούτα και υπηρεσίες της αλ¬ 
λοδαπής και ημεδαπής που ασχολούνται με θέματα μέσων συ¬ 
σκευασίας με σκοπό την περαιτέρω βελτίωση αυτών και τη συ¬ 
μπίεση του κόστους κατασκευής τους. 

6δ)' Ο έλεγχος για την ορθή εφαρμογή των προδιαγραφών 
κατά την κατασκευή των μέσων συσκευασίας. 

εε) Η συμμετοχή σε σχετικά με τα μέσα συσκευασίας διεθνή συ¬ 
νέδρια συνόδους, σεμινάρια κ.λπ., με σκοπό την από κοινού αντι¬ 
μετώπιση και επίλυση προβλημάτων σχετικών με τα μέσα συ¬ 
σκευασίας των γεωργικών προϊόντων φυτικής προέλευσης. 

στστ) Η μέριμνα και ο καθορισμός του τρόπου στοιβασίας των 
μέσων συσκευασίας, τόσο στα μεταφορικά μέσα, όσο και στους τό¬ 
πους παραμονής και αποθήκευσης των εν λόγω προϊόντων. 

ζζ) Η έρευνα και ο καθορισμός των διαφόρων υλικών που χρη¬ 
σιμοποιούνται για τη συσκευασία των προϊόπντων εντός των μέ¬ 
σων συσκευασίας. 

ηη) Η εξέταση και γνωμάτευση για τη σκοπιμότητα ίδρυσης 
συσκευαστηρίων και η χορήγηση ή μη αδειών ίδρυσης ή επέκτα¬ 
σης ή μεταφοράς συσκευαστηρίων. 

θθ) Η μελέτη και ο προγραμματισμός της χωροταξικής κατα¬ 
νομής των αναγκαιούντων συσκευαστηρίων. 

ιι) Η τήρηση στοιχείων για τον αριθμό, τη δυναμικότητα και 
τη χωροταξική κατανομή των συσκευαστηρίων. 


ιαια) Η μελέτη και κατάρτιση των τεχνολογικών προδιαγρα¬ 
φών των προς ίδρυση συσκευαστηρίων. 

ιβιβ) 0 τεχνολογικός έλεγχος των λειτουργούντων συσκευα¬ 
στηρίων ώστε να διασφαλίζεται η σωστή εφαρμογή των κανόνων 
τυποποίησης. 

ε) Τμήμα Συντήρησης και Μεταφοράς Γεωργικών Προϊό¬ 
ντων. 

αα) Η μελέτη και ο προγραμματισμός της χωροταξικής κατα¬ 
νομής των ψυκτικών εγκαταστάσεων των ψυγείων συντήρησης 
κατεψυγμένων προϊόντων των βιομηχανιών κατάψυξης γεωργι¬ 
κών προϊόντων (σηράγγων κατάψυξης). 

ββ) Η μελέτη των προβημάτων μεταφοράς των φθαρτών γε¬ 
ωργικών προϊόντων με ψυκτικά ή μη μεταφορικά μέσα και ο κα¬ 
θορισμός των κανόνων λειτουργίας αυτών. 

γγ) Η μελέτη, ο καθορισμός και ο έλεγχος για την εφαρμογή 
των τεχνικών προδιαγραφών λειτουργίας των ψυκτικών εγκατα¬ 
στάσεων, για την παραγωγή, συντήρηση, μεταφορά και πώληση 
των κατεψυγμένων προϊόντων. 

δδ) Η παροχή οδηγιών για τον έλεγχο της ποιοτικής κατάστα¬ 
σης των δια του ψύχους συντηρουμένων ευπαθών προϊόντων. 

εε) Η τήρηση στοιχείων επί της πληρότητας (συντελεστής 
αξιοποίησης) ψυγείων - συσκευαστηρίων και της διακίνησης των 
ευπαθών γεωργικών προϊόντων στα ψυγεία, 
στ) .Γραφείο Γραμματείας. 

Η εξυπηρέτηση της Δ/νσης στα γενικού χαρακτήρα διοικητικά 
θέματα (αλληλογραφία, δακτυλογράφηση, διεκπεραίωση 
κ.λπ.). 

Άρθρο 4 

Διάρθρωση - Αρμοδιότητες, 

Διεύθυνσης Γεωλογίας - Υδρολογίας 

1. Τη Δ/νση Γεωλογίας - Υδρολογίας συγκροτούν τα εξής 
Τμήματα, Εργαστήριο και Γραφείο: 

α) Υδρολογίας. 

β) Υδρογεωλογίας, Γεωτρήσεων και Μαθηματικών Ομοιω¬ 
μάτων. 

γ) Τεχνικής Γεωλογίας και Γεωφυσικής, 
δ) Εργαστήριο Εδαφοϋδρολογίας και Γεωλογίας, 
ε) Γραφείο Γραμματείας. 

2. Οι αρμοδιότητες της Δ/νσης Γεωλογίας - Υδρολογίας ανά¬ 
γονται στα πιο κάτω θέματα που κατανέμονται μεταξύ των Τμη¬ 
μάτων, του Εργαστηρίου και του Γ ραφείου αυτής ως ακολούθως: 

α) Τμήμα Υδρολογίας. 

αα) Ο σχεδιασμός και προγραμματισμός, σε ετήσια και πολυ¬ 
ετή βάση, των υδρολογικών εργασιών αρμοδιότητας εγγείων 
βελτιώσεων και ο καθορισμός των υδρολογικών λεκανών που εν¬ 
διαφέρουν για την ανάπτυξη των αρδεύσεων. 

ββ) Η ίδρυση ή η κατάργηση υδρολογικών σταθμών αρμοδιό¬ 
τητας εγγείων βελτιώσεων, η μέριμνα για την προμήθεια και κα¬ 
τανομή του απαραίτητου εξοπλισμού σε όργανα, συσκευές, 
ανταλλακτικά και υλικά λειτουργίας των υδρολογικών σταθμών 
και η σύνταξη προδιαγραφών και λοιπών οδηγιών για την ελλη- 
νοποίηση των προμηθειών υδρολογικών οργάνων και συ¬ 
σκευών. 

γγ) Η παροχή οδηγιών στις περιφερειακές υπηρεσίες εγγείων 
βελτιώσεων για την εγκατάσταση, λειτουργία και συντήρηση των 
υδρολογικών σταθμών επιφανειακής και υπόγειας υδρολογίας, 
τις μετρήσεις παροχής πηγών, υδάτορευμάτων και γεωτρήσεων 
για τη λήψη, καταγραφή και επεξεργασία των υδρολογικών πα¬ 
ρατηρήσεων και μετρήσεων. 

δδ) Η συγκέντρωση, ο έλεγχος, η μέριμνα για τη μηχανογρά¬ 
φηση και τη δημοσίευση των υδρολογικών παρατηρήσεων και με¬ 
τρήσεων. 

εε) Η εκπόνηση αυτοτελών υδρολογικών μελετών, καθώς και 
η ανάθεση εκπόνησης αυτοτελών υδρολογικών μελετών, σε ανα- 
δόχους, η κατάρτιση των σχετικών συμβάσεων, ο έλεγχος και οι 
διαδικασίες έγκρισης αυτών. 

στστ) Η κατάρτιση υφισταμένων και μελλοντικών υδατικών 
ισοζυγίων μεγάλων λεκανών υδρολογικού ενδιαφέροντος, καθώς 
και ο έλεγχος του υδρολογικού μέρους των εκπονουμένων μελε¬ 
τών εγγειοβελτιωτικών έργων. 

ζζ) 0 υπολογισμός των διαθεσίμων για άρδευση υδατικών πό¬ 
ρων κατά υδατικά διαμερίσματα της χώρας, καθώς και κατά πε- 
ριοχή γεωργικού ενδιαφέροντος. 

ηη) Η παροχή οδηγιών στις περιφερειακές υπηρεσίες εγγείων 
βελτιώσεων για: 

(1) Την κατάρτιση των υφιστάμενων και μελλοντικών υδατι¬ 
κών ισοζυγίων των λεκανών υδρολογικού ενδιαφέροντος πού 
αφορούν τη γεωργία, και 

(2) Την ανάληψη καιεκτέλεση εργασιών προγραμμάτων δια¬ 
σύνδεσης των επιφανειακών και υπογείων υδάτων. 

θθ) Η μέριμνα για θέματα διακρατικών υδατικών ρυθμίσεων, 
σε συνεργασία με αρμόδιες υπηρεσίες και φορείς. 

β) Τμήμα Υδρογεωλογίας, Γεωτρήσεων και Μαθηματικών, 
Ομοιωμάτων: 

αα) Ο σχεδιασμός ετήσιων και πολυετών προγραμμάτων εκ¬ 
πόνησης υδρογεωλογικών μελετών καθώς και η κατάρτιση και 
εφαρμογή μαθηματικών ομοιωμάτων υπογείων υδροφορέων, σε 
συνεργασία με τη Διεύθυνση Πληροφορικής. 

ββ) Η εκπόνηση υδρογεωλογικών μελετών και η εκτέλεση 
των συναφών μ’ αυτές ερευνητικών εργασιών, καθώς και η σύ¬ 
νταξη εκθέσεων επί των αποτελεσμάτων εφαρμογής των μαθη¬ 
ματικών ομοιωμάτων των υπογείων υδροφορέων κάθε μελετώ- 
μενης υδρογεωλογικής λεκάνης. 

γγ) Η ανάθεση εκπόνησης υδρογεωλογικών μελετών και με¬ 
λετών κατάρτισης μαθηματικών ομοιωμάτων υδρολογικών λε¬ 
κανών της χώρας και η εκτέλεση των συναφών μ’ αυτές ερευνητι¬ 
κών εργασιών σε αναδόχους, η κατάρτιση των σχετικών συμβά¬ 
σεων, ο έλεγχος και οι διαδικασίες έγκρισης αυτών. 

δδ) Η κατάρτιση ισοζυγίων υπογείων υδάτων μεγάλων υδρο¬ 
γεωλογικών λεκανών και η παρακολούθηση της συμπεριφοράς 
των αντίστοιχων υδροφορέων κατά την εκμετάλλευσή τους για 
την προστασία του υπόγειου υδατικού δυναμικού. 

εε) Η μέριμνα για τη συγκέντρωση, επεξεργασία, αξιολόγηση 
και αρχειοθέτηση των υδρογεωλογικών, υδρολογικών, γεωλογι¬ 
κών και λοιπών στοιχείων κατά διαμέρισμα της χώρας, για τις 
ανάγκες εκπόνησης υδρογεωλογικών μελετών, την εφαρμογή 
των καταρτιζομένων προγραμμάτων μαθηματικών ομοιωμά¬ 
των, καθώς και η κωδικοποίηση των στοιχείων. 

στστ) Οι ενέργειες για την εκτέλεση από την υπηρεσία ή αναδό¬ 
χους αρδευτικών γεωτρήσεων, καθώς και η έκδοση προτύπων 
τεχνικών προδιαγραφών, γενικών κανονισμών και οδηγιών ορ¬ 
θής εκτέλεσης αυτών. 

ζζ) Η συνεργασία με ημεδαπούς και αλλοδαπούς επιστημονι¬ 
κούς οργανισμούς στον τομέα της κατάρτισης μαθηματικών 
ομοιωμάτων. 

γ) Τμήμα Τεχνικής Γεωλογίας και Γεωφυσικής, 
αα) Η εκπόνηση των γεωλογικών, γεωτεχνικών και λοιπών 
μελετών που απαιτούνται στα πλαίσια μελετωμένων ή εκτελου- 
μένων έργων. 

ββ) Η ανάθεση εκπόνησης μελετών της παραγρ. (αα) και εκτέ¬ 
λεσης των συναφών μ’ αυτές εργασιών σε αναδόχους, η κατάρ¬ 
τιση των σχετικών συμβάσεων, ο έλεγχος και οι διαδικασίες 
έγκρισης αυτών. - ,. 

γγ) Η παροχή κατευθύνσεων και οδηγιών στις περιφερειακές 
υπηρεσίες εγγείων βελτιώσεων για τα θέματα που αφορούν γεω¬ 
λογικές και γεωτεχνικές μελέτες και εργασίες. 

δδ) Η παρακολούθηση, σε συνεργασία με τη Διεύθυνση Τεχνι¬ 
κών Μελετών και κατασκευών, της συμπεριφοράς των φραγμά¬ 
των και λιμνοδεξαμενών κατά τη διάρκεια της κατασκευής και 
λειτουργίας τους. 

εε) Η ανάθεση, μελετών σεισμικής επικινδυνότητας σε περιοχές 
που πρόκειται να εκτελεσθούν μεγάλα τεχνικά έργα, ο έλεγχος 
και η έγκριση αυτών. 

στστ) Η μελέτη φαινομένων κατολισθήσεων αγροτικών γαιών 


και οικισμών και η λήψη μέτρων προστασίας. 

ζζ) Η εκτέλεση, επεξεργασία και ερμηνεία γεωφυσικών δια- 
σκοπήσεων στα πλαίσια αναγνωριστικών εκθέσεων και υδρογεω¬ 
λογικών μελετών. 

ηη) Η εκτέλεση γεωφυσικών διασκοπήσεων μέσα σε γεωτρή¬ 
σεις. 

θθ) Η εκτέλεση ή η ανάθεση γεωφυσικών μελετών στα πλαίσια 
μελετών φραγμάτων και άλλων μεγάλων τεχνικών έργων, κα¬ 
θώς και υδρογεωλογικών μελετών. 

ιι) Ο προσδιορισμός επιφανειών ολίσθησης, στα πλαίσια μελε¬ 
τών για την προστασία αγροτικών γαιών και Οικισμών από κατο¬ 
λισθήσεις. . ' 1 

ιαια) Η συγκέντρωση στοιχείων και η τήρηση σχετικού αρ¬ 
χείου γεωφυσικών καταγραφών, που είναι απαραίτητα για την 
ερμηνεία των γεωφυσικών μετρήσεων. 

δ) Εργαστήριο Εδαφοϋδρολογίας και Γεωλογίας, 
αα) Η εκτέλεση αναλύσεων επιφανειακών και υπογείων νερών 
που χρησιμοποιούνται στη γεωργία, αναλύσεων νερών από επι¬ 
φανειακούς ή υπόγειους αποδέκτες λυμάτων ή αποβλήτων εντός 
ή εκτός περιμέτρων εγγειοβελτιωτικών έργων, καθώς και ανα¬ 
λύσεων εδαφών για τις ανάγκες των εγγειοβελτιωτικών μελε¬ 
τών. 

ββ) Η διενέργεια αναλύσεων αργίλων, πολτών και γενικά υλι¬ 
κών διάτρησης. 

γγ) Η τήρηση αρχείου αναλύσεων νερών κατά υδρολογικές λε¬ 
κάνες και νομαρχιακά διαμερίσματα. 

δδ) Ο προσδιορισμός πετρωμάτων και δειγμάτων γεωτρή-, 
σεων για τις ανάγκες μελετών. 

, εε) Η τήρηση μουσείου πετρωμάτων και απολιθωμάτων. 

στστ) Η συντήρηση και επισκευή των υδρολογικών συσκευών 
και λοιπών οργάνων, καθώς και των συσκευών γεωφυσικών δια- 
σκοπήσεων. . " 

ζζ) Η σύνταξη υδροχημικών χαρτών περιοχών, γεωργικού εν¬ 
διαφέροντος. ν ·Γ '.’ 

ε) Γραφείο Γραμματείας. 

Η εξυπηρέτηση της Διεύθυνσης στα γενικού, χαρακτήρα διοι¬ 
κητικά θέματα (αλληλογραφία, δακτυλογράφηση, διεκπεραίωση 
κ.λπ.). . γ 

Άρθρο 5 

Διάρθρωση - Αρμοδιότητες 
Διεύθυνσης Αλιευτικών Εφαρμογών και Εισροών, 
Αλιευτικής Παραγωγής 

1. Τη Διεύθυνση Αλιευτικών Εφαρμογών και Εισροών Αλιευ¬ 
τικής Παραγωγής» συγκροτούν τα εξής Τμήματα και Γραφείοί 
α) Εφαρμογών, 
β) Ιχθυογεννητικού Υλικού. 

γ) Ιχθυοτροφών, Φαρμάκων και Αλιευτικών Εφοδίων, 
δ) Εξοπλισμού και Εγκαταστάσεων Αλιείας και Υδατοκαλ¬ 
λιεργειών. 

ε) Γραφείο Γραμματείας. 

• 2. Οι αρμοδιότητες της Διεύθυνσης Αλιευτικών Εφαρμογών 

και Εισροών Αλιευτικής Παραγωγής ανάγονται στα πιο κάτω θέ¬ 
ματα τα οποία κατανέμονται μεταξύ των Τμημάτων και Γρα¬ 
φείου αυτής ως ακολούθως: 
α) Τμήμα Εφαρμογών 

αα) Π παρακολούθηση της σύγχρονής τεχνολογίας και των .τε¬ 
χνικών γνώσεων στην Αλιεία και τις Υδατοκαλλιέργειες και η μέ¬ 
ριμνα για τη μεταφορά τους στις Περιφερειακές Υπηρεσίες. 

ββ) Η, σε συνεργασία με τις αρμόδιες Υπηρεσίες και φορείς, 
κατάρτιση προγραμμάτων σεμιναρίων εκπαίδευσης - επιμόρφω¬ 
σης προσωπικού των Υπηρεσιών Αλιείας 1 και αξιολόγησης αυ¬ 
τών. 

γγ) Ο καθορισμός των στόχων και πλαισίων Προγραμμάτων 
Εκπαίδευσης αλιέων και Υδατ/τών, σε συνεργασία με τους συ- 
ναρμόδιους φορείς. 

δδ) Η οργάνωση (σχεδιασμός, προετοιμασία, οικονομική υπο- 

στήριξη) και αξιολόγηση Εκθέσεων Αλιείας και Υδατοκαλλιερ¬ 
γειών στο Εσωτερικό χαι Εξωτερικό σε συνεργασία με αρμόδιες 
Υπηρεσίες και Φορείς. 

εε) Η κατάρτιση ειδικών μελετών και η σύνταξη εκλαϊκευμέ¬ 
νων εντύπων που αφορούν την ανάπτυξη της Αλιείας και των 
Υδατοκαλλιεργειών και η μέριμνα για την αξιοποίησή τους. 

στστ) Η μέριμνα, σε συνεργασία με τους αρμόδιους φορείς, για 
την οργάνωση συνεδρίων που έχουν σχέση με την ανάπτυξη της 
Αλιείας και των Υδατοκαλλιεργειών και ο προγραμματισμός 
συμμετοχής σε συνέδρια Εσωτερικού και Εξωτερικού. 

ζζ) Η μέριμνα για τη συγκέντρωση του απαραίτητου υλικού 
και την προώθησή του στη συνέχεια στις αρμόδιες Υπηρεσίες για 
την παραγωγή τηλεοπτικών και ραδιοφωνικών προγραμμάτων ή 
σποτ, για την κάθε μορφής ενημέρωση αλιέων και υδατοκαλλιερ- 
γητών. 

ηη) Η κατάρτιση του προϋπολογισμού της Διεύθυνσης, η κα¬ 
τανομή των πιστώσεων, η παρακολούθηση και η απορρόφηση 
αυτών. 

θθ) Η ανάλυση των στοιχείων των αλιευτικών και υδατοκαλ- 
λιεργητικών εκμεταλλεύσεων, η εξαγωγή συμπερασμάτων για 
■ τη βιωσιμότητά τους και η υποβολή σχετικών προτάσεων, 
ιι) Η συγκέντρωση των πορισμάτων της Ερευνας και η προώ¬ 
θηση τους στις Περιφερειακές Υπηρεσίες, 
β) Τμήμα Ιχθυογεννητικού Υλικού. 

αα) Η εκτίμηση των αναγκών της χώρας σε γόνο ψαριών ή άλ¬ 
λων υδρόβιων οργανισμών και η μέριμνα για την κάλυψή τους σε 
συνεργασία με τις συναρμόδιες Υπηρεσίες και Φορείς. 

ββ) Η κατάρτιση προγραμμάτων αλιείας άγριου γόνου, κατά 
είδος, ποσότητα και περιοχή, σε συνεργασία με τη Διεύθυνση 
Υδατοκαλλιεργειών και Εσωτερικών Υδάτων. 

γγ) Η εξέταση της σκοπιμότητας και η γνωμάτευση για την 
ίδρυση Κρατικών Υχθυογεννητικών Σταθμών για συγκεκριμένο 
είδος υδρόβιου Οργανισμού και σε συγκεκριμένη περιοχή της χώ¬ 
ρας. ' · . 

δδ) Η παρακολούθηση και ο έλεγχος της ποιότητας του γονου 
που παράγεται σε Λημόσιους και Ιδιωτικούς ιχθυογεννητικούς 
Σταθμούς και η γενικότερη πολιτική διάθεσης της παραγωγής 
των κρατικών εκκολαπτηρίων. 

εε) Ο, σε συνεργασία, με τις αρμόδιες Υπηρεσίες καθορισμός 
των όρων και προϋποθέσεων εισαγωγής γόνου υδροβίων οργανι¬ 
σμών για πάχυνση. 

στστ) Η μέριμνα για την κάλυψη των ιχθυογεννητικών σταθ¬ 
μών σε γεννήτορες καλής ποιότητας. 

ζζ) Ο καθορισμός των όρων και προϋποθέσεων εισαγωγής 
γεννητόρων υδροβίων οργανισμών, σε συνεργασία με τις συναρ¬ 
μόδιες Υπηρεσίες. . ' 

ηη) Η εποπτεία και ο έλεγχος της λειτουργίας των Κρατικών 
Ιχθυογεννητικών Σταθμών. 

γ) Τμήμα Ιχθυοτροφών, Φαρμάκων και Αλιευτικών Εφοδίων, 
αα) Η εκτίμηση των αναγκών της χώρας σε ιχθυοτροφές και 
η, σε συνεργασία με τις αρμόδιες Υπηρεσίες και φορείς μέριμνα 
για την κάλυψη των αναγκών αυτών. 

ββ) Η εξέταση της σκοπιμότητας και η γνωμάτευση για τη δη¬ 
μιουργία βιομηχανιών ή βιοτεχνιών παραγωγής ιχθυοτροφών 
στη χώρα. 

γγ) Ο καθορισμός προδιαγραφών για τις χρησιμοποιούμενες 
ιχθυοτροφές σε μονάδες υδατοκαλλιεργειών και η λήψη μέτρων 
για την τήρησή τους. 

δδ) Η μέριμνα για τη συνεχή βελτίωση της ποιότητας των 
ιχθυοτροφών. 

εε) Η μέριμνα για την ανάθεση και χρηματοδότηση προγραμ¬ 
μάτων Έρευνας σχετικών με την ποιότητα και την απόδοση των 
διαφόρων τύπων ιχθυοτροφών στις καλλιέργειες υδρόβιων οργα¬ 
νισμών. 

στστ) Η συγκέντρωση των προβλημάτων που προκύπτουν από 
τη χρήση και την ποιότητα των ιχθυοτροφών και η μεταφορά 
τους στις συναρμόδιες Υπηρεσίες και Ιδρύματα Ερευνας για με¬ 
λέτη και επίλυση. 


ζζ) Η μέριμνα για την κατάρτιση προγραμμάτων έρευνας για 
την αλιεία ΑΚΤΕΜΙΑ σε ελληνικά ύδατα. 

ηη) Η εκτίμηση των αναγκών των μονάδων υδατοκαλλιερ¬ 
γειών σε ΑΚΤΕΜΙΑ και η μέριμνα για την κάλυψη των αναγκών 
αυτών. 

θθ) Η καταγραφή των φαρμάκων που χρησιμοποιούνται στις 
υδατοκαλλιέργειες και η παρακολούθηση των επιπτώσεών τους 
στους ιχθυοπληθυσμούς και στο υδάτινο περιβάλλον. 

ιι) Η μέριμνα για την κάλυψη των αναγκών των υδατοκαλ¬ 
λιεργειών σε φάρμακα. 

ιαια) Η εκτίμηση των αναγκών σε αλιευτικά εφόδια, κατά κα¬ 
τηγορία εφοδίου (Μηχανήματα, πάγος, καύσιμα, λιπαντικά, 
ιχθυοκιβώτια, κ.λπ.), αλιευτική εκμετάλλευση και περιοχή. 

ιβιβ) Η λήψη μέτρων για τη συμπίεση του κόστους των (αλιευ¬ 
τικών εφοδίων και η παροχή κάθε διευκόλυνσης στις αλιευτικές 
και υδατοκαλλιεργητικές επιχειρήσεις για την εξασφάλιση των 
εφοδίων αυτών. 

δ) Τμήμα Εξοπλισμού και Εγκαταστάσεων Αλιείας και Υδα¬ 
τοκαλλιεργειών. 

αα) Η καταγραφή και η αξιολόγηση του εξοπλισμού που χρη¬ 
σιμοποιείται στην αλιεία και τις υδατοκαλλιέργειες. 

ββ) Η παρακολούθηση της τεχνολογικής εξέλιξης του παρα¬ 
πάνω εξοπλισμού σε διεθνές επίπεδο και η μέριμνα για την μετα¬ 
φορά της στη χώρα μας. 

γγ) Η μέριμνα για τη μελέτη των δεδομένων της επιστήμες 
και της πρακτικής καθώς και η εξαγωγή συμπερασμάτων σχε¬ 
τικά με τον εξοπλισμό και τις εγκαταστάσεις που χρησιμοποιού¬ 
νται στην αλιεία και τις υδατοκαλλιέργειες. 

δδ) Η σε συνεργασία με τις αρμόδιες Υπηρεσίες στήριξη της 
ανάπτυξης της εγχώριας κατασκευής αλιευτικού και υδατοκαλ- 
λιεργητικού εξοπλισμού. 

εε) Η κατάρτιση προδιαγραφών εξοπλισμού και εγκαταστά¬ 
σεων «αλιείας και Υδατοκαλλιεργειών. 

στστ) Η μέριμνα για τη χρηματοδότηση προγραμμάτων έρευ¬ 
νας που αφορούν τη βελτίωση του εξοπλισμού και των εγκατα¬ 
στάσεων αλιείας και υδατοκαλλιεργειών, 
ε) Γραφείο Γραμματείας. 

Η εξυπηρέτηση της Διευθύνσης στα γενικού χαρακτήρα διοι¬ 
κητικά θέματα (αλληλογραφία, δακτυλογράφηση, διεκπεραίωση, 
κ.λ.π.). 

Άρθρο 5 

Διάρθρωση - Αρμοδιότητες 
Δ/νσης Γεωργικών Εφαρμογών 

1. Τη Διεύθυνση Γεωργικών Εφαρμογών συγκροτούν τα εξής 
Τμήματα και Γραφείο: 

α) Συντονισμού, Εφαρμογής και Αξιολόγησης Προγραμμά- 
των. 

β) Διάρθωσης και Εκσυγχρονισμού Μονάδων Παραγωγής, 
γ) Εξειδικευμένης Τεχνολογίας και Ειδικών Δραστηριοτή- 
των. 

δ) Εκπαίδευσης και Επιμόρφωσης Προσωπικού, 
ε) Αγροτικών Εκθέσεων - Αρχείων - Μουσείων - Βιβλιοθηκών 
στ) Ενημέρωσης Αγροτικού Πληθυσμού, 
ζ) Γραφείο Γραμματείας. 

2. Οι αρμοδιότητες της Διεύθυνσης Γεωργικών Εφαρμογών 
ανάγονται στα πιο κάτω θέματα, τα οποία κατανέμονται μεταξύ 
των Τμημάτων και Γραφείου αυτής ως ακολούθως: 

α) Τμήμα Συντονισμού, Εφαρμογής και Αξιολόγησης Προ¬ 
γραμμάτων. 

αα) Ο συντονισμός της δράσης των περιφερειακών μονάδων 
για την εφαρμογή προγραμμάτων γεωργικής και πολιτιστικής 
ανάπτυξης του αγροτικού πληθυσμού, ως και η παρακολούθηση 
της εφαρμογής τους. 

ββ) Η μέριμνα για τη λήψη μέτρων εφαρμογής μαθητείας και 
πρακτικής άσκησης του γεωργικού πληθυσμού σε θέματα του 
αγροτικού τομέα. 

γγ) Ο σε συνεργασία με αρμόδιες υπηρεσίες και φορείς, καθο¬ 
ρισμός των στόχων εκπαίδευσης του γεωργικού πληθυσμού στα 
ευρύτερα πλαίσια της αγροτικής πολιτικής. 

δδ) Ο καθορισμός των πλαισίων των προγραμμάτων εκπαί¬ 
δευσης του γεωργικού πληθυσμού. 

εε) Η ίδρυση, παρακολούθηση, καθοδήγηση και εποπτεία της 
λειτουργίας των Κέντρων Γεωργικής Εκπαίδευσης. 

στστ) Η ίδρυση, παρακολούθηση, καθοδήγηση και εποπτεία 
της λειτουργίας όλων των Σχολικών Ιδρυμάτων Γεωργικής Εκ¬ 
παίδευσης του αγροτικού πληθυσμού. 

ζζ) Η εποπτεία και παρακολούθηση όλων των τοπικών εξω¬ 
σχολικών εκπαιδεύσεων, που οργανώνονται για την ενημέρωση 
του γεωργικού πληθυσμού. 

ηη) Η συνεργασία με Διεθνείς Οργανισμούς και η αντιμετώ¬ 
πιση θεμάτων αρμοδιότητάς του στα πλαίσια των Ευρωπαϊκών 
Κοινοτήτων. 

θθ) Η κατάρτιση προϋπολογισμού της υπηρεσίας, η κατανομή 
των πιστώσεων και η παρακολούθησή τους. 

β) Τμήμα Διάρθρωσης και Εκσυγχρονισμού Μονάδων Παρα- 
γωγής. 

αα) Η ευθύνη, ο συντονισμός και η εποπτεία του Προγράμμα¬ 
τος Οργανώσεως και Διαχειρίσεως των Γεωργικών Εκμεταλλεύ¬ 
σεων. 

ββ) Η ευθύνη για την υλοποίηση των προγραμμάτων Προσα¬ 
νατολισμού στον αγροτικό χώρο και ειδικότερα ό,τι αφορά στην 
εφαρμογή: 

- Σχεδίων Ανάπτυξης και Σχεδίων Βελτίωσης στις γεωργικές 
εκμεταλλεύσεις. 

- Του Προγράμματος για την ανάπτυξη γεωργικών εκμεταλ¬ 
λεύσεων που διευθύνονται από νέους αγρότες. 

- Του Προγράμματος πρόωρης συνταξιοδότησης των αγρο¬ 
τών με στόχο την εξυγίανση των αγορών για ορισμένα προϊόντα, 
τη βελτίωση των αγροτικών δομών κ.λ.π. 

γγ) Η συμμετοχή στην κατάρτιση των υπηρεσιακών εισηγή¬ 
σεων για τον καθορισμό των τακτικών και στρατηγικών στόχων 
που προσδιορίζονται στα πλαίσια των προγραμμάτων προσανα¬ 
τολισμού της προηγουμένης παραγράφου, σύμφωνα με την απο¬ 
κτώμενη εμπειρία από την εφαρμογή τους στον ελληνικό αγρο¬ 
τικό χώρο. 

δδ) Η προώθηση του πνεύματος συλλογικής δράσης των αγρο¬ 
τών και η υποβοήθηση για την οργάνωσή τους στα πλαίσια συνε¬ 
ταιριστικών και άλλων σχημάτων συνεργασίας κάθετης οργάνω¬ 
σης, με στόχο την αύξηση της παραγωγικότητας στις μονάδες 
παραγωγής, καθώς και την παραγωγή ανταγωνιστικών προϊό¬ 
ντων. 

εε) Ο προσδιορισμός του πεδίου παρατήρησης και του δείγμα¬ 
τος των γεωργικών εκμεταλλεύσεων για την οργάνωση και τον 
εκσυγχρονισμό τους. 

στστ) Η ανάλυση των στοιχείων των γεωργικών εκμεταλλεύ¬ 
σεων, η εξαγωγή συμπερασμάτων για την βιωσιμότητά τους και 
ο προσανατολισμός τους σ’ άλλες δραστηριότητες ολικά ή μερικά. 

ζζ) Η συνεργασία με Διεθνείς Οργανισμούς και η αντιμετώπιση 
θεμάτων αρμοδιότητάς του στα πλαίσια των Ευρωπαϊκών Κοινο¬ 
τήτων. 

γ) Τμήμα Εξειδικευμένης Τεχνολογίας και Ειδικών Δραστη¬ 
ριοτήτων. 

αα) Η προώθηση των γνώσεων της εξειδικευμένης τεχνολο¬ 
γίας και η εν γένει τεχνική υποβοήθηση των επιστημόνων των 
περιφερειακών μονάδων. 

ββ) Η μεταφορά των προβλημάτων, που προκύπτουν κατά την 
εφαρμογή των προγραμμάτων γεωργικής και πολιτιστικής ανά¬ 
πτυξης του αγροτικού πληθυσμού, στις Υπηρεσίες και τά Ιδρύ¬ 
ματα Έρευνας για μελέτη και επίλυση. 

γγ) Η μεταφορά των πορισμάτων'Ερευνας, της σύγχρονης τε¬ 
χνολογίας και των τεχνικών γνώσεων στις περιφερειακές μονά¬ 
δες. 

δδ) Η κατάρτιση ειδικών μελετών και η σύνταξη εκλαϊκευμέ¬ 
νων εντύπων που αφορούν τη γεωργική ανάπτυξη και η μέριμνα 


για την αξιοποίησή τους. 

εε) Η συμμετοχή των ειδικών επιστημόνων σαν εκπαιδευτών 
σε προγράμματα επιμόρφωσης επιστημόνων και αγροτών, που 
οργανώνονται από την κεντρική Υπηρεσία ή τις περιφερειακές 
μονάδες αυτής. 

στστ) Η συνεργασία με Διεθνείς Οργανισμούς και η αντιμετώ¬ 
πιση θεμάτων αρμοδιότητάς του στα πλαίσια των Ευρωπαϊκών 
Κοινοτήτων. 

δ) Τμήμα Εκπαίδευσης και Επιμόρφωσης Προσωπικού, 
αα) Ο σε συνεργασία με αρμόδιες υπηρεσίες και φορείς, προσ¬ 
διορισμός των αναγκών σε εξειδικευμένο προσωπικό και ο προ¬ 
γραμματισμός των σχετικών εκπαιδεύσεων-επιμορφώσεων. 

ββ) Η σε συνεργασία με αρμόδιες υπηρεσίες και φορείς, κατάρ¬ 
τιση προγραμμάτων εκπαίδευσης-επιμόρφωσης προσωπικού, η 
μέριμνα για την έγκριση και υλοποίησή τους, καθώς και η αξιο¬ 
λόγηση αυτών. 

γγ) Η μέριμνα, σε συνεργασία με αρμόδιες υπηρεσίες και φο¬ 
ρείς, για τη συμμετοχή προσωπικού σε εκπαιδεύσεις-επιμορ- 
φώσεις, που οργανώνονται από άλλα Υπουργεία ή Φορείς. 

δδ) Η παρακολούθηση της πορείας εκπαίδευσης του προσωπι¬ 
κού και η μέριμνα για την αξιοποίησή του. 

εε) Η μέριμνα, σε συνεργασία με αρμόδιες υπηρεσίες και φο¬ 
ρείς, για την οργάνωση συνεδρίων. 

στστ) Η μέριμνα, σε συνεργασία με αρμόδιες υπηρεσίες και φο¬ 
ρείς, για τον προγραμματισμό συμμετοχής και τη συμμετοχή σε 
συνέδρια. 

ζζ) Η μέριμνα σε συνεργασία με αρμόδιες υπηρεσίες και φορείς, 
για αποστολή και μετάκληση εμπειρογνωμόνων. 

ηη) Η μέριμνα, σε συνεργασία με αρμόδιες υπηρεσίες και φο¬ 
ρείς, για την οργάνωση προγραμμάτων εκπαίδευσης αλλοδαπών 
σε αγροτικά θέματα. . 

θθ) Η μέριμνα, σε συνεργασία με αρμόδιες υπηρεσίες και φο¬ 
ρείς, για την άσκηση Ελλήνων και ξένων σπουδαστών σε θέματα 
του αγροτικού τομέα. 

ιι) Η μελέτη, σε συνεργασία με αρμόδιες υπηρεσίες και φορείς, 
οργάνωσης των περιφερειακών υπηρεσιών γεωργίας. 

ιαια) Η περιγραφή και ανάλυση των καθηκόντων, ο καθορι¬ 
σμός των απαιτουμένων προσόντων κάθε θέσης, η επεξεργασία 
στοιχείων αριθμητικής σύνθεσης και αριθμητικών μεταβολών 
του προσωπικού και πρόβλεψη της αριθμητικής εξέλιξης ως και η 
κατανομή θέσεων αυτού στις περιφερειακές μονάδες του Υπουρ¬ 
γείου και η σε συνεργασία με αρμόδιες περιφερειακές υπηρεσίες 
εκτίμηση των αναγκών σε προσωπικό κατά κλάδο, βαθμό και ει¬ 
δικότητα και η προώθηση των αποτελεσμάτων στη Διεύθυνση 
Προσωπικού. 

ιβιβ) Η συνεργασία με Διεθνείς Οργανισμούς και η αντιμετώ¬ 
πιση θεμάτων αρμοδιότητάς του στα πλαίσια των Ευρωπαϊκών 
Κοινοτήτων. 

ε) Τμήμα Αγροτικών Εκθέσεων - Αρχείων - Μουσείων - Βι¬ 
βλιοθηκών 

αα) Η μέριμνα, σε συνεργασία με αρμόδιες υπηρεσίες και φο¬ 
ρείς, για τη δημιουργία, τήρηση και εμπλουτισμό ιστορικών αρ¬ 
χείων εξέλιξης της αγροτικής ζωής και οικονομίας. 

ββ) Η μέριμνα, σε συνεργασία με αρμόδιες υπηρεσίες και φο¬ 
ρείς, για τη δημιουργία, συντήρηση και εμπλουτισμό αγροτικών 
μουσείων. 

γγ) Η μέριμνα για τη ίδρυση, οργάνωση και εμπλουτισμό 
αγροτικών βιβλιοθηκών υπαίθρου. 

δδ) Ο συντονισμός και η υποβοήθηση της οργάνωσης των πά- 
σης φύσεως, είτε στο.εσωτερικό είτε στο εξωτερικό, εκθέσεων του 
αγροτικού τομέα, σε συνεργασία με αρμόδιες υπηρεσίες και φο¬ 
ρείς. . 

εε) Η οργάνωση της προβολής των Πανελληνίων και Διεθνών 
Εκθέσεων από τα μέσα μαζικής ενημέρωσης (Τύπο, ΤΎ, Ραδιό¬ 
φωνο, κλπ.), ως και με την έκδοση εντύπου υλικού. 

στστ) Η μέριμνα της διαδικασίας και της ανάθεσης σε τρίτους 
(ιδιώτες , εταιρείες, φορείς) της κατασκευής και οργάνωσης 
αγροτικών εκθέσεων (Πανελληνίου ή Διεθνούς επιπέδου, καθώς 

και αυτών του Εξωτερικού). 

ζζ) Η διερεύνηση της κατάστασης που επικρατεί στη διεθνή και 
εσωτερική αγορά των προϊόντων του αγροτικού τομέα, ως και η 
διερεύνηση των προτιμήσεων των καταναλωτών και η πληροφό¬ 
ρηση των αρμοδίων υπηρεσιών και φορέων. 

ηη) Η συνεργασία με Διεθνείς Οργανισμούς και η αντιμετώ¬ 
πιση θεμάτων αρμοδιότητάς στα πλαίσια των Ευρωπαϊκών Κοι¬ 
νοτήτων. 

στ) Τμήμα Ενημέρωσης Αγροτικού Πληθυσμού, 
αα) Η παραγωγή τηλεοπτικών, ραδιοφωνικών προγραμμά¬ 
των ή σπότ, σε συνεργασία με αρμόδιες υπηρεσίες και φορείς, για 
την προαγωγή του επιπέδου της επαγγελματικής και κοινωνικής 
μόρφωσης του αγροτικού πληθυσμού, για την ενημέρωσή του 
στους στόχους των προγραμμάτων του Υπουργείου Γεωργίας 
για την αγροτική ανάπτυξη και για την προαγωγή του πολιτιστι¬ 
κού και κοινωνικού επιπέδου του. 

ββ) Η παραγωγή κινηματογραφικών, τηλεοπτικών κλπ., ται¬ 
νιών, κασσετών, φωτογραφικού και λοιπού υλικού, που είναι 
απαραίτητο για τις ανάγκες της ενημέρωσης τόσο του αγροτικού 
πληθυσμού, όσον και του προσωπικού του Υπουργείου Γεωργίας. 

γγ) Η παραγωγή τηλεοπτικού ή κινηματογραφικού υλικού 
καταλλήλου να χρησιμοποιηθεί για την προώθηση της εμπορίας 
και της ποιοτικής βελτίωσης των αγροτικών προϊόντων, σε συ¬ 
νεργασία με αρμόδιες υπηρεσίες και φορείς. 

δδ) Η έκδοση πάσης φύσεως ενημερωτικού εντύπου υλικού, βι¬ 
βλιαρίων, φυλλαδίων, αφισσών, κλπ,, για την εκπαίδευση και 
ενημέρωση του αγροτικού πληθυσμού, σε συνεργασία με αρμό¬ 
διες υπηρεσίες και φορείς. 

εε) Η έκδοση και κυκλοφορία βιβλίων, συγγραμμάτων και πε¬ 
ριοδικών που αφορούν αγροτικά θέματα για τις ανάγκες του 
αγροτικού πληθυσμού ή του επιστημονικού προσωπικού του 
Υπουργείου Γεωργίας. 

στστ) Η μέριμνα της διαδικασίας καί της ανάθεσης σε τρίτους 
εργασιών κάι έργων για τις ανάγκες τόσον της παραγωγής ρα¬ 
διοφωνικών - τηλεοπτικών εκπομπών, προγραμμάτων και ται¬ 
νιών, όσον της έκδοσης’και κυκλοφορίας των πάσης φύσεως εκ¬ 
δόσεων. 

ζζ) Η συνεργασία με Διεθνείς Οργανισμούς και η αντιμετώπιση 
θεμάτων αρμοδιότητάς του στα πλαίσια των Ευρωπαϊκών Κοινο¬ 
τήτων. 

ζ) Γραφείο Γραμματείας. 

Η εξυπηρέτηση της Διεύθυνσης στα γενικού χαρακτήρα διοι¬ 
κητικά θέματα (αλληλογραφία, δακτυλογράφηση, διεκπεραίωση 
κλπ.). 

Άρθρο 7 

Διάρθρωση - Αρμοδιότητες 
Δ/νσης Αγροτικής Οικιακής Οικονομίας 

1. Τη Διεύθυνση Αγροτικής Οικιακής Οικονομίας συγκροτούν 
τα εξής Τμήματα και Γραφείο: 

α) Προγραμματισμού και Μελετών 

β) Οργάνωσης - Διαχείρισης των Πόρων της Οικογένειας 
γ) Οικογένειας - Αγωγή Υγείας' 
δ) Τροφών - Διατροφής . 
ε) Αγρίότικής Κατοικίας 

στ) Εξωγεωργικής Επαγγελματικής Κατεύθυνσης 
ζ) Γραφείο Γραμματείας. 

2. Οι αρμοδιότητες της Διεύθυνσης Αγροτικής Οικιακής ανά¬ 
γονται στα πιο κάτω θέματα, που κατανέμονται μεταξύ των Τμη¬ 
μάτων και Γραφείου αυτής ως ακολούθως: 

α) Τμήμα Προγραμματισμού και Μελετών 
αα) Ο σχεδιασμός, η κατάρτιση, ο συντονισμός και η μεθοδο¬ 
λογία της εφαρμογής του προγράμματος Αγροτικής Οικιακής 
Οικονομίας. 

ββ) Η σύνταξη μελετών, η συγκέντρωση και η επεξεργασία 
στοιχείων της εφαρμογής του Προγράμματος Αγροτικής Οικια¬ 
κής Οικονομίας και η αξιολόγησή του. 


γγ) Η παρακολούθηση της πορείας εφαρμογής του Προγράμ¬ 
ματος Αγροτικής Οικιακής Οικονομίας σε Νομαρχιακό επίπεδο. 

δδ) Η οργάνωση εκπαιδεύσεων και σεμιναρίων για την επιμόρ¬ 
φωση των στελεχών της Αγροτικής Οικιακής Οικονομίας. 

εε) Η οργάνωση συνεδρίων στα αντικείμενα της Αγροτικής Οι¬ 
κιακής Οικονομίας. 

στ) Η εισήγηση για τη συμμμετοχή στελεχών Αγροτικής Οι¬ 
κιακής Οικονομίας σε σεμινάρια, συνέδρια, εκθέσεις και μετεκ¬ 
παιδεύσεις στο Εσωτερικό και το Εξωτερικό. 

ζζ) Ο συντονισμός ειδικών εκπαιδευτικών προγραμμάτων, με 
τη συνδρομή των Ευρωπαϊκών Κοινοτήτων, που αφορούν το 
αγροτικό νοικοκυριό. 

ηη) Η εκλαΐκευση γνώσεων σε συνεργασία με αρμόδιες υπηρε¬ 
σίες και φορείς. 

θθ) Οι εισηγήσεις για θέματα προσωπικού (τοποθετήσεις, με¬ 
ταθέσεις, αποσπάσεις, κλπ.). 

ιι) Η κατάρτιση προϋπολογισμού, η κατανομή των εγκεκριμέ¬ 
νων πιστώσεων και η παρακολούθηση αξιοποίησής τους. 

ιαια) Η συνεργασία με Διεθνείς Οργανισμούς και η αντιμετώ¬ 
πιση θεμάτων αρμοδιότητάς του στα πλαίσια των Ευρωπαϊκών 
Κοινοτήτων. 

β) Τμήμα Οργάνωσης και Διαχείρισης των Πόρων της Οικο¬ 
γένειας. 

αα) Η παροχή οδηγιών για την οργάνωση και διαχείριση των 
πόρων της οικογένειας, ως και η παρακολούθηση της πορείας 
του προγράμματος αυτού (τήρηση στοιχείων εσόδων - εξόδων 
των γεωργικών νοικοκυριών). 

ββ) Η ενημέρωση και η σύνταξη υποδειγματικών προγραμμά¬ 
των για την εκπαίδευση των μελών της αγροτικής οικογένειας 
σαν καταναλωτών και παραγωγών γεωργοκτηνοτροφικών προ¬ 
ϊόντων, καθώς και του ημιαστικού και αστικού πληθυσμού σαν 
καταναλωτών στα γεωργοκτηνοτροφικά προϊόντα. 

γγ) Η συνεργασία με Διεθνείς Οργανισμούς και η αντιμετώ¬ 
πιση θεμάτων αρμοδιότητάς του στα πλαίσια των Ευρωπαϊκών 
Κοινοτήτων. . 

γ) Τμήμα Οικογένειας - Αγωγής Υγείας, 
αα) Η παροχή κατευθύνσεων και γνώσεων για την ανάπτυξη 
του παιδιού όλων των ηλικιών, τον επαγγελματικό προσανατολι¬ 
σμό των εφήβων και την προετοιμασία τους για ένταξη στην οικο¬ 
γένεια και την κοινωνία. 

Ακόμα για τις ανθρώπινες σχέσεις, την ισότητα των δύο φύ¬ 
λων και το οικογενειακό δίκαιο. 

ββ) Η παροχή κατευθύνσεων και γνώσεων για την.αντιμετώ¬ 
πιση ειδικών περιπτώσεων ατόμων (τρίτη ηλικία, ανάπηροι 
κ.λ.π.), για τη συμβολή στην οργάνωση παιδικών σταθμών 
κ.λ.π. 

γγ) Η παροχή οδηγιών για την προστασία της υγείας των με¬ 
λών της αγροτικής οικογένειας, των ατόμων στο χώρο (διαβίω¬ 
σης και εργασίας, την αντιμετώπιση προβλημάτων υγείας στις 
κρίσιμες φάσεις ζωής και την πρόληψη διάδοσης ναρκωτικών, 
αλκοολισμού, κλπ. 

δδ) Η συνεργασία με Διεθνείς Οργανισμούς και η αντιμετώ¬ 
πιση θεμάτων αρμοδιότητας του στα πλαίσια των Ευρωπαϊκών 
Κοινοτήτων. 

δ) Τμήμα Τροφών - Διατροφής 

αα) Ο προγραμματισμός και ο σχεδιασμός διερεύνησης διατρο¬ 
φικών αναγκών του αγροτικού πληθυσμού και αξιοποίηση των 
πορισμάτων. 

ββ) Η παρακολούθηση και η μελέτη νέων δεδομένων διατρο¬ 
φής και υγείας του ανθρώπου με τη συνεργασία των Ανωτάτων 
Εκπαιδευτικών Ιδρυμάτων και άλλων φορέων και η μεταβίβαση 
αυτών στα στελέχη Αγροτικής Οικιακής Οικονομίας στις περιφε¬ 
ρειακές μονάδες. 

γγ) Η παροχή οδηγιών για την πρόληψη και αντιμετώπιση 
προβλημάτων διατροφής του αγροτικού πληθυσμού. 

δδ) Οι κατευθύνσεις σωστής διατροφής των διαφόρων Ηλικιών 
και Ομάδων ατόμων. 

εε) ,Η παροχή οδηγιών για την οικιακή παραγωγή και άξιο- 

ποίηση γεωργοκτηνοτροφιχών προϊόντων με τις μεθόδους οικια¬ 
κής τεχνολογίας (Π .X. κατάψυξη, κονσερβοποίηση, κλπ) για την 
υγιεινή και οικονομική διατροφή της αγροτικής οικογένειας. 

στστ) Οι τρόποι εμπορίας των οικιακών παρασκευασμάτων 
στον τόπο διαμονής της αγροτικής οικογένειας για την αύξηση 
του εισοδήματος της (οικογενειακά εστιατόρια, τοπικές αγορές, 
κλπ.). 

ζζ) Η συνεργασία με Διεθνείς Οργανισμούς και η αντιμετώπιση 
θεμάτων αρμοδιότητάς του στα πλαίσια των Ευρωπαϊκών Κοινο¬ 
τήτων. 

ε) Τμήμα Αγροτικής Κατοικίας 

αα) Η μελέτη και η παροχή κατευθύνσεων για το αγροτικό νοι¬ 
κοκυριό σαν κοινωνική μονάδα, την αγροτική κατοικία σε σχέση 
με την κοινότητα, το ρόλο της γειτονιάς στη διαμόρφωση της οι¬ 
κιστικής μονάδας. 

ββ) Η παροχή οδηγιών για τις λειτουργικές ανάγκες της, 
αγροτικής κατοικίας, την οργάνωση εσωτερικού και εξωτερικού 
χώρου και τη χρησιμοποίηση νέας τεχνολογίας στην κατασκευή 
της, π.χ. δομικά και μονωτικά υλικά, κλπ. 

γγ)' Η διερεύνηση και η παροχή οδηγιών για τον εκσυγχρονι¬ 
σμό της αγροτικής κατοικίας, τις βελτιώσεις, τον εκσυγχρονισμό, 
κ.λ.π. 

δδ) Η μελέτη και η προσπάθεια εφαρμογής για την εξοικονό¬ 
μηση ενέργειας με τη χρήση φυσικών πηγών ενέργειας: ηλιακή, 
κλπ. 

εε) Η συνεργασία με Διεθνείς Οργανισμούς και η αντιμετώπιση 
θεμάτων αρμοδιότητάς του στα πλαίσια των Ευρωπαϊκών Κοινο¬ 
τήτων. 

στ) Τμήμα Εξωγεωργικής Επαγγελματικής Κατεύθυνσης, 
αα) Η λήψη μέτρων για την εξασφάλιση συμπληρωματικού ει¬ 
σοδήματος με την απασχόληση των μελών της αγροτικής οικογέ¬ 
νειας σε εξωγεωργικά επαγγέλματα, στους παραδοσιακούς και 
μη κλάδους χειροτεχνίας, ενδυμασίας, οικιακής τεχνολογίας τρο¬ 
φίμων, κλπ. 

ββ) Η παροχή κατευθύνσεων και γνώσεων για την οργάνωση 
μικρών χειροτεχνιών και βιοτεχνικών μονάδων, καθώς και την 
οργάνωση της διάθεσης των ειδών παραγωγής τους. 

γγ) Η παροχή κατευθύνσεων και γνώσεων για την ανάπτυξη 
αγροτουρισμού με τη συμβολή στην οργάνωση αγροτουριστικών 
δραστηριοτήτων (βοηθητικά καταλύμματα, εστιατόρια οικογε¬ 
νειακής μορφής, κλπ.) μέσα στο αγροτικό σπίτι ή έξω από αυτό. 

δδ) Η διευκόλυνση και η παροχή οδηγιών για την ενθάρρυνση 
και ευαισθητοποίηση των αγροτισσών για ενεργό συμμετοχή στο 
συνεταιριστικό κίνημα, οργάνωση συνεταιρισμών χειροτεχνίας - 
βιοτεχνίας, αγροτικού τουρισμού, οικιακής, τεχνολογίας τροφί¬ 
μων, κλπ., καθώς και η ενημέρωση στις άλλες μορφές συνεταιρι¬ 
στικής δράσης. 

εε) Η συνεργασία με Διεθνείς Οργανισμούς και η αντιμετώπιση 
θεμάτων αρμοδιότητάς του στα πλαίσια των Ευρωπαϊκών Κοινο¬ 
τήτων. 

ζ) Γραφείο Γραμματείας. 

Η εξυπηρέτηση της Διεύθυνσης στα γενικού χαρακτήρα διοι¬ 
κητικά θέματα (αλληλογραφία, δακτυλογράφηση, διεκπεραίωση 
, κλπ.). 

ΚΕΦΑΛΑΙΟ Β 

ΕΙΔΙΚΕΣ ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ 
Άρθρο 8 

Διάρθρωση - Αρμοδιότητες 

1. Συνιστώνται ως ειδικές αποκεντρωμένες Υπηρεσίες του 
Υπουργείου Γεωργίας που υλοποιούν προγράμματα της Διεύθυν¬ 
σης Αλιευτικών Εφαρμογών και Εισροών Αλιευτικής Παραγω¬ 
γής οι πιο κάτω Υπηρεσίες: 

α) Ιχθυογεννητικός Σταθμός Δράμας, με έδρα τη Δράμα 
β) Ιχθυογεννητικός Σταθμός Πέλλας, με έδρα την Έδεσσα 
γ) Ιχθυογεννητικός Σταθμός Ιωαννίνων, με έδρα το Χάνι -Τε- 


ρόβου 

δ) Ιχθυογεννητικός Σταθμός Φλώρινας, με έδρα την Πρέσπα 
ε) Ιχθυογεννητικός Σταθμός Πρέβεζας, με έδρα την Πωγωνί- 
τσα 

στ) Ιχθυογεννητικός Σταθμός Μεσσηνίας, με έδρα τη Γιάλοβα 
Πύλου 

ζ) Σταθμός Οστρακοκαλλιέργειας Θεσ/νίκης, με έδρα την ευ¬ 
ρύτερη περιοχή Νομού Θεσσαλονίκης. 

η) Σταθμός Οστρακοκαλλιέργειας Λέσβου, με έδρα την ευρύ¬ 
τερη περιοχή Καλλονής Λέσβου. 

θ) Πειραματικό Κυπρινοτροφείο - Χελοτροφείο Άρτας,, με 
έδρα το Ψαθοτόπι Άρτας. 

ι) Εργαστήριο Αλιευτικής Τεχνολογίας και Εφαρμογών, με 
έδρα τον Πειραιά- 

2 . Οι πιο πάνω Ιχθυογεννητικοί Σταθμοί, οι Σταθμοί. Οστρα- 
κοκαλλιέργειας, το Πειραματικό Κυπρινοτροφείο - Χελοτροφείο 
καθώς και το Εργαστήριο Αλιευτικής Τεχνολογίας που λειτουρ¬ 
γούν σε επίπεδο Τμήματος έχουν τις πιό κάτω αρμοδιότητες, 
α) Ιχθυογεννητικός Σταθμός Δράμας, με έδρα τη Δράμα, 
αα) Η παραγωγή γόνου ψαριών γλυκού νερού για την κάλυψη 
των αναγκών των προγραμμάτων εμπλουτισμού εσωτερικών 
υδάτων διαφόρων περιοχών της Χώρας καθώς και μονάδων καλ¬ 
λιέργειας. 

ββ) Η διερεύνηση εισαγωγής νέων ειδών οικονομικής σημα¬ 
σίας υδροβίων οργανισμών με σκοπό τον εμπλουτισμό εσωτερι¬ 
κών υδάτων και μονάδων καλλιέργειάς τους. 

γγ) Η δοκιμαστική εφαρμογή νέων μεθόδων καλλιέργειας ψα¬ 
ριών γλυκού νερού με σκοπό τη μείωση κόστους παραγωγής και 
η εκτέλεση αποδεικτικών προγραμμάτων άε θέματα φυσιολογίας, 
οικολογίας, διατροφής και παθολογίας των ψαριών αυτών. · 
δδ) Η μέριμνα για την παροχή οδηγιών για κατασκευή και λει¬ 
τουργία αποδεικτικών μονάδών υδατοκαλλιεργειών. ■ 

εε) Η πρακτική άσκηση προσωπικού και καλλιεργητών σε θέ¬ 
ματα καλλιέργειας ψαριών γλυκού νερού.,. 
β) Ιχθυογεννήτικός Σταθμός Πέλλας.” 1 
Η άσκηση των αρμοδιοτήτων του Ιχθυογεννητικού Σταθμού 
Δράμας. 

γ) Ιχθυογεννητικός Σταθμός Ιωαννίνων. ' ' 

Η άσκηση των αρμοδιοτήτων του Ιχθυογεννητικού Σταθμού 
Δράμας. 

δ) Ιχθυογεννητικός Σταθμός Φλώρινας, 
αα) Η ανάλυση και μελέτη των βιολογικών κάι οικολογικών 
παραμέτρων της λίμνης Μικρής Πρέσπας και η εισήγηση λήψης 
μέτρων για την ορθολογική διαχείριση των ιχθυοαποθεμάτων 
της λίμνης. ■ 

ββ) Η παραγωγή γόνου κυπρίνων και άλλων ειδών ψαριών 
γλυκού νερού για την κάλυψη των αναγκών των προγραμμάτων 
εμπλουτισμού εσωτερικών υδάτων, καθώς και μονάδων καλλιέρ- 
γειάς τους. 

γγ) Η εφαρμογή αποδεικτικών μονάδων καλλιέργειας κυπρί¬ 
νων και άλλων υδροβίων οργανισμών γλυκού νερού, και η μέρι¬ 
μνα για την προώθηση των πιο κατάλληλων. 

δδ) Η τεχνική κατάρτιση και άσκηση προσωπικού και κυπρινο- 
καλλιεργητών. 

ε) Ιχθυογεννητικός Σταθμός Πρέβεζας, 
αα) Η παραγωγή γόνου θαλασσινών ειδών ψαριών και γαρί¬ 
δων οικονομικής σημασίας και για την κάλυψη των αναγκών σε 
γόνο, μονάδων πάχυνσης των παραπάνω ειδών. 

ββ) Εργαστηριακή αξιολόγηση των μεταβολών των φυσικών 
παραμέτρων του οικοσυστήματος της ευρύτερης περιοχής του 
Αμβρακικού Κόλπου. 

γγ) Έρευνα στη βελτίωση του τομέα της ιχθυογεννητικής και 
ιχθυοδιαιτητικής καθώς επίσης και στις δυνατότητες αναπαρα¬ 
γωγής νέων ειδών ψαριών μεγάλης εμπορικής σημασίας. 

δδ) Εκπαίδευση των Ιχθυολόγων του Υπουργείου Γεωργίας 
στις εξελίξεις της τεχνολογίας των θαλασσοκαλλιεργειών. 
στ) Ιχθυογεννητικός Σταθμός Μεσσηνίας, 
αα) Η παραγωγή γόνου θαλασσινών ειδών ψαριών οικονομι- 

κής σημασίας για την κάλυψη των αναγκών σε γόνο, μονάδων 
πάχυνσης των παραπάνω ειδών. 

ββ) Η έρευνα στη βελτίωση του τομέα της ιχθυογεννητικής και 
ιχθυοδιαιτητικής καθώς επίσης και στις δυνατότητες αναπαρα¬ 
γωγής νέων ειδών ψαριών μεγάλης εμπορικής σημασίας. 

γγ) Η τεχνική υποστήριξη στη διαχείριση της μονάδας υδατο¬ 
καλλιέργειας (πλωτοί κλωβοί - ιχθυοσυληπτικές εγκαταστάσεις) 
που λειτουργεί στη λιμνοθάλασσα Γιάλοβας. 

ζ) Σταθμός Οστρακοκαλλιέργειας Θεσσαλονίκης, 
αα) Η παραγωγή και συλλογή γόνου στρειδιών, μυδιών και 
άλλων οστρακοειδών και η εφαρμογή μεθόδων καλλιέργειας. 

ββ) Η εκτίμηση και ορθολογική διαχείριση των αποθεμάτων 
οστρακοειδών. ~ — 

γγ) Η πρακτική άσκηση οστρακοκαλλιεργητών σε μεθόδους 
και τεχνικές αναπαραγωγής, συλλογής και καλλιέργειας οστρα¬ 
κοειδών. 

η) Σταθμός Οστρακοκαλλιέργειας Καλλονής - Λέσβου, 
αα) Η παραγωγή και συλλογή γόνου χτενιών, στρειδιών και 
άλλων οστρακοειδών. 

ββ) Η εκτίμηση και ορθολογική διαχείριση των αποθεμάτων 
οστρακοειδών. 

γγ) Η πρακτική άσκηση οστρακοκαλλιεργητών σε μεθόδους 
και τεχνικές αναπαραγωγής, συλλογής και καλλιέργειας οστρα¬ 
κοειδών. 

θ) Πειραματικό Κυπρινοτροιρείο - Χελοτροφείο Άρτας, 
αα) Η παραγωγή γόνου κυπρίνων και άλλων ειδών ψαριών 
γλυκού νερού και συλλογή γόνου χελιών για την κάλυψη των 
αναγκών του Ιχθυοτροφείου και των προγραμμάτων εμπλουτι¬ 
σμού εσωτερικών υδάτων, καθώς και μονάδων καλλιέργειας των 
παραπάνω. 

ββ) Η εφαρμογή αποδεικτικών μονάδων καλλιέργειας κυπρί¬ 
νων, χελιών και άλλων υδρόβιων οργανισμών γλυκού νερού και η 
μέριμνα για την προώθηση των πιο κατάλληλων. 

γγ) Η τεχνική κατάρτιση και άσκηση προσωπικού, κυπρινο- 
καλλιεργητών και 'χελοκαλλιεργητών. 

ι) Εργαστήριο Αλιευτικής Τεχνολογίας και Εφαρμογών, 
αα) Η μελέτη της κατασκευής, χρήσης και απόδοσης των 
αλιευτικών μεθόδων μέσων και εργαλείων που χρησιμοποιούνται 
στη χώρα και προτάσεις για τη βελτίωσή τους. 

ββ) Η μελέτη νέων μεθόδων αλιείας και εξέταση των δυνατο¬ 
τήτων εφαρμογής τους στη χώρας μας. 

γγ) Ο καθορισμός και περιγραφή των ιχθυοαποθεμάτων των 
εμπορικής σημασίας ειδών των ελληνικών θαλασσών. 

δδ) Η μελέτη της δυναμικής των ιχθυοαποθεμάτων και η 
εφαρμογή σχετικών μαθηματικών μοντέλων. 

εε) Οι προτάσεις για την ορθολογική διαχείριση των ιχθυοαπο¬ 
θεμάτων. 

στστ) Η λειτουργία. Μουσείου υδρόβιας Χλωρίδας και Πανί¬ 
δας, Μουσείου μοντέλων αλιευτικών μέσων και εργαλείων και η 
λειτουργία βιβλιοθήκης. 

ΚΕΦΑΛΑΙΟ Γ 

ΥΠΗΡΕΣΙΕΣ ΝΟΜΑΡΧΙΑΚΟΥ ΕΠΙΠΕΔΟΥ 
Άρθρο 9 

Σύσταση - Διάρθρωση - Αρμοδιότητες 
Εποπτειών Αλιείας 

1. Πέρα από τις συσταθείσες με το άρθρο 108 του Π.Δ. 433/ 
1977 «περί Οργανισμού του Υπουργείου Γεωργίας» (Α 133) και 
το άρθρο 14 του Π.Δ. 915/1981 «περί συστάσεως'και αναδιορ- 
γανώσεως υπηρεσιών τινων του Υπουργείου Γεωργίας» (Α 232) 
Εποπτείες Αλιείας συνιστώνται και οι ακόλουθες: 

α) Εποπτεία Αλιείας Νομαρχίας Ανατολικής Αττικής με έδρα 
την Αγία Παρασκευή. 

β) Εποπτεία Αλιείας Νομαρχίας Δυτικής Αττικής με έδρα το 
Αιγάλεω. 

2. Οι αρμοδιότητες των πιο πάνω Εποπτειών Αλιείας είναι οι 


ίδιες με αυτές που περιγράφονται στην παρ. 2 του άρθρου 14 του 
Π.Δ. 915/1981. 

3. Η περιοχή δικαιοδοσίας, τόσο των συνιστωμένων με το πα¬ 
ρόν Π. Δ/γμα, όσον και των ήδη συσταθεισών με τα Π.Δ. 433/ 
1977 και 915/1981, Εποπτειών Αλιείας συμπίπτει με την περι¬ 
φέρεια του Νομού όπου έχουν την έδρα τους. 

ΚΕΦΑΛΑΙΟ Δ' 

Άρθρο 10 

Προϊστάμενοι Υπηρεσιών 

1. Των Δ/νσεων: α) Μεταποίησης και Αγορών Γεωργικών 
Προϊόντων Φυτικής Προέλευσης και των Τμημάτων αυτής, β) 
Τυποποίησης και Ποιοτικού Ελέγχου Γεωργικών Προϊόντων 
Φυτικής Προέλευσης και των Τμημάτων αυτής και γ) Γεωργι¬ 
κών Εφαρμογών και των Τμημάτων αυτής προΐστανται του 
Κλάδου ΠΕΙ Γεωπονικού. 

2. Της Δ/νσης Γεωλογίας - Υδρολογίας και των Τμημάτων 
αυτής προΐστανται υπάλληλοι του κλάδου ΠΕ7 Γεωλόγων. 

Του Εργαστηρίου Εδαφοϋδρολογίας και Γεωλογίας προΐστα- 
ται υπάλληλος του Κλάδου ΠΕ6 Χημικών. 

3. Της Δ/νσης Αλιευτικών Εφαρμογών και Εισροών Αλιευτι¬ 
κής Παραγωγής και των Τμημάτων αυτής των Ιχθυογεννητι- 
κών Σταθμών, των Σταθμών Οστρακοκαλλιέργειας, του Πειρα¬ 
ματικού Κυπρινοτροφείου - Χελοτροφείου, του Εργαστηρίου 
Αλιευτικής Τεχνολογίας και Εφαρμογών και των Εποπτειών 
Αλιείας προΐστανται υπάλληλοι του Κλάδου ΠΕ4 Ιχθυολό¬ 
γων. 

4. Της Δ/νσης Αγροτικής Οικιακής Οικονομίας και των Τμη¬ 
μάτων αυτής προΐστανται υπάλληλοι του Κλάδου ΠΕ8 Αγροτι¬ 
κής Οικιακής Οικονομίας. 

5. Των Γραφείων Γραμματείας των ανωτέρω Δ/νσεων προΐ- 
στανται υπάλληλοι των Κλάδων ΤΕ6 Διοικητικού - Λογιστικού ή 
ΔΕ4 Διοικητικού Λογιστικού. 

ΚΕΦΑΛΑΙΟ Ε’ 

ΤΡΟΠΟΠΟΙΗΣΕΙΣ - ΣΥΜΠΛΗΡΩΣΕΙΣ 
ΟΡΓΑΝΩΤΙΚΩΝ ΔΙΑΤΑΞΕΩΝ 

Άρθρο 11 

Τροποποίηση - Συμπληρώση του Π.Δ. 235/1990 

1. Στην περίπτωση ζ της παρ. 1 του άρθρου 2 του Π.Δ. 235/ 
1990 «Συμπλήρωση και τροποποίηση διατάξεων του Π. Δ/τος 
402/1988 «Οργανισμός Υπουργείου Γεωργίας (Α 187)» (Α 91) 
ο τίτλος «Τμήμα Μητρώου - Αρχείου Προσωπικού και Μηχανο¬ 
γράφησης Ανθρώπινου Δυναμικού» αντικαθίσταται με τον τίτλο 
«Τμήμα Μηχανογράφησης Ανθρώπινου Δυναμικού και Αρ¬ 
χείου». 

2. Στις αρμοδιότητες του Τμήματος Δασικού Προσωπικού, 
όπως αυτές περιγράφονται στην περίπτ. β. της παρ. 1 του άρθρου 
2, υπάγεται και ο χειρισμός όλων των θεμάτων υπηρεσιακής κα¬ 
τάστασης του Κλάδου ΥΕ8 Δασοφυλάκων (προσωρινός). 

3. Η περίπτωση ζ της παρ. 1 του άρθρου 2 αντικαθίσταται ως 
εξής: 

«ζ) Τμήμα Μηχανογράφησης Ανθρώπινου Δυναμικού και Αρ¬ 
χείου: 

αα) Η συγκέντρωση και παρακολούθηση της ηλεκτρονικής 
επεξεργασίας των στοιχείων που έχουν σχέση με την ανάπτυξη 
και εφαρμογή του συστήματος πληροφορικής που εφαρμόζεται 
για τον χειρισμό όλων των θεμάτων υπηρεσιακής κατάστασης 
όλων των κλάδων του μόνιμου προσωπικού του Υπουργού Γε¬ 
ωργίας μέσω Η/Υ και τερματικών. 

ββ) Η οργάνωση, τήρηση και ενημέρωση του Αρχείου όλων 
των κλάδων του μόνιμου προσωπικού του Υπουργείου Γεωργίας 
που υπηρετεί ή έχει συνταξιοδοτηθεί». 

4. Στη περίπτωση γ της παρ. 2 του άρθρου 2 του Π.Δ. 235/ 

1990 ο τίτλος «Γραφείο Μητρώου - Αρχείου Προσωπικού με 
σχέση εργασίας Ιδιωτικού Δικαίου» αντικαθίσταται με τον τίτλο 
«Γραφείο Αρχείου Προσωπικού με σχέση εργασίας Ιδιωτικού Δι¬ 
καίου». 

5. Η περίπτωση α της παρ. 3 του άρθρου 3 αντικαθίσταται ως 

εξής: 

«α) Το τμήμα Μηχανογράφησης Ανθρώπινου Δυναμικού και 
Αρχείου όπου προΐσταται υπάλληλος του Κλάδου ΠΕ9 Διοικητι¬ 
κού και σε έλλειψη αυτού υπάλληλοι των Κλάδων ΤΕ9 Πληροφο¬ 
ρικής ή ΤΕ6 Διοικητικού - Λογιστικού ή ΔΕ 12 Προσωπικού 
Η/Τ ή ΔΕ4 Διοικητικού - Λογιστικού». 

6. Στην παρ. 3 του άρθρου 3 προΐσταται περίπτωση γ, το κεί¬ 
μενο της οποίας έχει ως εξής: 

«γ) Τα Τμήματα Γραμματειακής Εξυπηρέτησης και Διοικητι¬ 
κής Μέριμνας όπου προΐστανται υπάλληλοι των Κλάδων ΠΕ9 
Διοικητικού ή ΤΕ6 Διοικητικού - Λογιστικού ή ΔΕ4 Διοικητικού 
- Λογιστικού». 

7. Η παρ. 5 του άρθρου 3 αντικαθίσταται ως εξής: 

«5. Των Γραφείων των πιο πάνω Διευθύνσεων προΐστανται 
υπάλληλοι των Κλάδων ΤΕ6 Διοικητικού - Λογιστικού ή ΔΕ4 
Διοικητικού - Λογιστικού». 

Άρθρο 12 

Τροποποίηση του Π.Δ. 402/1988 

Το πρώτο εδάφιο της παρ. 1 του άρθρου 36 αντικαθίσταται ως 
εξής: 

«1. Συνιστώνται Περιφερειακά Κέντρα Προστασίας Φυτών και 
Ποιοτικού Ελέγχου τα οποία υλοποιούν προγράμματα των Δ/ 
νσεων Προστασίας Φυτικής Παραγωγής και Τυποποίησης και 
Ποιοτικού Ελέγχου Γεωργικών Προϊόντων Φυτικής Προέλευσης 
της Κεντρικής Υπηρεσίας και είναι τα εξής:». 

ΚΕΦΑΛΑΙΟ ΣΤ 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 
Άρθρο 13 

Από την έναρξη ισχύς του παρόντος Π. Δ/τος καταργού- 
νται: 

1. Οι κατωτέρω διατάξεις του Π.Δ. 402/1988: 

α) Οι περιπτώσεις ζ και η των παρ. 1 και 2 του άρθρου 9. 

β) Οι υποπεριπτώσεις ιστιστ έως και κακα της περίπτωσης α 
της παρ. 2 του άρθρου 9. . ■ 

γ) Η υποπερίπτωση δδ των περιπτώσεων δ και ε τής παρ. 2 
του άρθρου 9. 

δ) Όλες οι διατάξεις των περιπτώσεων α έως στ της παρ, 2 
του άρθρου 9 που αναφέροντάι στα επεξεργασμένα οπωροκηπευ¬ 
τικά, τους ξηρούς καρπούς και τα αποξηραμένα προϊόντα. 

ε) Οι περιπτώσεις γ. ε. στ κάι θ των παρ. 1 και 2 του άρθρου 

20 . 

στ) Η περίπτωση δ των παρ. 1 και 2 του άρθρου 25. 

2. Οι παρ. 3, 5 και 6 του άρθρου 14 και το άρθρο 15 του Π.Δ. 
915/1981 (Α 232). 

3. Κάθε γενική ή ειδική διάταξη που είναι αντίθετη στις διατά¬ 
ξεις του παρόντος ή διαφορετικά ρυθμίζουσα τα θέματα που διέ¬ 
ρχονται από αυτό. 


Στον Υπουργό Γεωργίας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ · 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΜΙΛΤ. ΕΒΕΡΤ Μ. ΠΑΠΑΚΩΝΣΤΑΝΤΙΝΟΥ 

ΥΦΥΠ. ΟΙΚΟΝΟΜΙΚΩΝ 

Π. ΔΕΛΗΜΗΤΣΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 399 (3) 

Οργανισμός Κεφαλαίου Αποζημίωσης Φορτοεκφορτωτών Ξηράς 
•Πειραιώς (ΚΑΦ Ξ. Πειραιώς). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του ν. 1558/1985 
«Κυβέρνηση και Κυβερνητικά Όργανα» (Α’ 137). 

2. Τις διατάξεις του άρθρου 17 παρ. 1 του ν. 1320/83 
«Πρόσληψη στο Δημόσιο Τομέα κ.λπ.» (Α' 6). 

3. Τις διατάξεις του ν. 1586/1986 «Βαθμολογική διάρθρωση 
των θέσεων του δημοσίου, νομικών προσώπων δημοσίου δικαίου 
και των Οργανισμών Τοπικής Αυτοδιοικήσεωςκαι ιδίως εκείνες 
του άρθρου 9 παρ. 10 αυτού» (Α’ 37). 

4. Την αριθμ. Υ.1140/1051173/1390/0001/10.7.1990 
(ΦΕΚ 420 τ.Β’) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουργού Οι¬ 
κονομικών στον Υφυπουργό Οικονομικών». 

5. Την αριθμ. 475/90 γνωμοδότηση; του-Συμβουλίου της 
Επικράτειας, με πρόταση των Υπουργών Προεδρίας της Κυβέρ¬ 
νησης και Εργασίας και του Υφυπουργού Οικονομικών, αποφασί¬ 
ζουμε: 

Άρθρο 1 

Διάρθρωση υπηρεσιών - Αρμοδιότητες 

Α. Οι υπηρεσίες του κεφαλαίου Αποζημίωσης Φορτ/τών Ξη¬ 
ράς Πειραιώς (ΚΑΦΞΠ) συγκροτούνται σε ένα (1) τμήμα που 
αποτελείται από τα εξής γραφεία: 

1. Γραφείο Διοίκησης 

2. Γραφείο Χορήγησης παροχών 

3. Γραφείο Λογιστηρίου 

4. Γραφείο Νομικών Υποθέσεων 

Β. Οι αρμοδιότητες του παραπάνω τμήματος καθορίζονται 
κατά γραφείο ως εξής: 1 

1. Γ ραφείο Διοίκησης 

α) Η μέριμνα για το χειρισμό όλων των θεμάτων της Γραμμα¬ 
τείας, όπως η διακίνηση της αλληλογραφίας, η δακτυλογρά¬ 
φηση, η αναπαραγωγή εγγράφων και εντύπων,-η επικύρωση αυ¬ 
τών από τον προϊστάμενο ή τον νόμιμο αναπληρωτή του. 

β) Η μέριμνα για την έκδοση των επαγγελματικών βιβλιαρίων 
και προσωρινών σημειωμάτων εργασίας των φορτ/τών που ει¬ 
σέρχονται στο επάγγελμα, η'καταχώρησή τους στα Μητρώα 
Φορτ/τών και η συνεχής ενημέρωση των μητρώων με τις μετα¬ 
βολές που σημειώνονται κάθε φορά (Εγγραφές - Διαγραφές). 

γ) Η μέριμνα του χειρισμού όλων των θεμάτων της Υπηρεσια¬ 
κής κατάστασης του προσωπικού. 

δ) Η μέριμνα για την τήρηση και διασφάλιση του αρχείου, τη 
συντήρηση και τον καθαρισμό των γραφείων και μηχανημάτων 
που ανήκουν στο ΚΑΦΞΠ. 

ε) Η μέριμνα για την προμήθεια υλικών για τις ανάγκες του 
ΚΑΦΞΠ. 

στ) Η μέριμνα για την έγκαιρη εξυπηρέτηση των αιτημάτων 

των φορτ/τών και άλλων πολιτών για τα θέματα που τους αφο¬ 
ρούν. 

2. Γραφείο χορήγησης παροχών α 

α) Η μέριμνα για τη σύνταξη εισηγητικής έκθεσης προς την 
Δ.Ε. του ΚΑΦΞΠ, αναφορικά με τη χορήγηση εφάπαξ αποζημί¬ 
ωσης σε δικαιούχους φορτ/τές, σύμφωνα με τις διατάξεις του 
Κανονισμού Παροχών του ΚΑΦΞΠ. 

β) Η μέριμνα για την άμεση προώθηση των προβλεπομένων 
ενεργειών για τη χορήγηση ή μη της εφάπαξ αποζημίωσης στους 
ενδιαφερομένους φορτ/τές (καταβολή χαρτοσήμου, έκδοση και 
έγκριση από τον αρμόδιο Πάρεδρο του εντάλματος πληρωμής, 
έκδοση επιταγής πληρωμής, ενημέρωση των μητρώων των εν 
ενεργεία και συνταξιούχων φορτ/τών κ.λπ.). 

γ) Η μέριμνα για την έκδοση των ετησίων εγκριτικών αποφά¬ 
σεων αποδέσμευσης ποσού για τη χορήγηση ατομικών και ομαδι¬ 
κών δανείων στους δικαιούχους. 

δ) Η μέριμνα για τη βάση των διατιθεμένων στοιχείων του εν¬ 
διαφερομένου και των προβλεπομένων από τον. Κανονισμό Παρο¬ 
χών διατάξεων, σύνταξη εισηγητικής έκθεσης προς τη Δ.Ε. του 
ΚΑΦΞΠ για τη λήψη της σχετικής απόφασης χορήγησης ή μη 
του αιτουμένου δανείου! 

ε) Η μέριμνα για την άμεση διεκπεραίωση των προβλεπομέ¬ 
νων ενεργειών για την έκδοση από τον αρμόδιο Νομάρχη Αττικής 
της σχετικής εγκριτικής ή μη απόφασης χορήγησης του αιτουμέ- 
νου δανείου και η εκτέλεση των παραπέρα ενεργειών για την κα¬ 
ταβολή είσπραξης χαρτοσήμου, έκδοση και έγκριση από τον αρ¬ 
μόδιο Πάρεδρο του εντάλματος πληρωμής, έκδοση επιταγής 
πληρωμής, ενημέρωση λογιστικών βιβλίων κ.λπ. 

στ) Η μέριμνα για τη συγκέντρωση από τις υπόχρεες επαγγελ¬ 
ματικές οργανώσεις φορτ/τών μηνιαίων καταστάσεων παρου¬ 
σίας των φορτ/τών και η συνεχώς κατά μήνα συγκέντρωση και 
καταγραφή όλων των εργασίμων ημερών του καθ’ ενός φορτ/τή 
κατά κατηγορία, για/την εξεύρεση του χρόνου εργασίας τους και 
του μέσου ημερομισθίου τους σέ συνδυασμό με το τέλος των κατα¬ 
θέσεων και των διαθεσίμων των Λογαριασμών κάθε κατηγορίας. 

3. Γραφείο Λογιστηρίου. 

α) Η μέριμνα για τη διαμόρφωση των τιμολογίων των φορτ/ 
κών εργασιών των διαφόρων κατηγοριών σύμφωνα με τις υπουρ¬ 
γικές αποφάσεις περί των αναπροσαρμογών που ισχύουν κάθε 
φορά. 

β) Η μέριμνα για την έγκαιρη και κανονική καταβολή από τις 
διάφορες Κατηγορίες Φορτ/τών των υπέρ του ΚΑΦ και των λοι¬ 
πών λογαριασμών, πόρων και εισφορών και η καταχώρησή τους 
στα αντίστοιχα λογιστικά βιβλία. 

γ) Η μέριμνα για τη σύνταξη του ετήσιου Προϋπολογισμού 
ΚΑΦΞΠ και η περαιτέρω προώθησή του για έγκριση, από την 
Δ.Ε. του ΚΑΦΞΠ και τον αρμόδιο Νομάρχη Αττικής. 

δ) Η τήρηση των λογιστικών βιβλίων του ΚΑΦΞΠ σύμφωνα 
με τις σχετικές διατάξεις περί Δημόσιου Λογιστικού και του Κα¬ 
νονισμού Διοίκησης και Παροχών του ΚΑΦΞΠ (εγγραφή εσόδων 
και δαπανών με βάση τα προβλεπόμενα παραστατικά στοιχεία). 

ε) Η παρακολούθηση της καταβολής των τοκοχρεωλυτικών 
δόσεων των χορηγουμένων ατομικών και ομαδικών δανείων 
φορτ/τών. 

στ) Η μισθοδοσία του προσωπικού και η απόδοση των υπέρ 
των τρίτων εισφορών. 

ζ) Η σύνταξη τού ετήσιου Ισολογισμού και Απολογισμού του 
ΚΑΦΞΠ και η προώθησή του για έγκριση. 

η) Η παροχή οικονομικών στοιχείων για τη σύνταξη των προ- 
βλεπόμενων εισηγήσεων προς τη Δ.Ε. του ΚΑΦΞΠ, αναφορικά 
με τη χορήγηση των εφάπαξ αποζημιώσεων των φορτ/τών, των 
ατομικών και ομαδικών δανείων, την τοποθέτηση των Κατηγο¬ 
ριών σε κλάσεις και την αναπροσαρμογή των εφάπαξ αποζημιώ¬ 
σεων. 

4. Γραφείο Νομικών Υποθέσεων 

Η μέριμνα για την παροχή νομικών συμβουλών και γνωμοδο¬ 


τήσεων πάνω σε θέματα του ΚΑΦΞΠ και η δικαστική και εξώ- 
δικη παράσταση ενώπιον των πολιτικών, Διοικητικών και Ποινι¬ 
κών Δικαστηρίων. . 

Άρθρο 2 

Οι θέσεις του προσωπικού διακρίνονται ως εξής: 

Μόνιμο προσωπικό: 

ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός 

αα) Δύο (2) θέσεις 

ββ) Μία (1) θέση προσωρινή, καταργούμενη με την καθ’ οιον- 
δήποτε τρόπο, αποχώρηση του ενός από τους τρεις δ/κούς υπαλ¬ 
λήλους. 

Κλάδος ΥΕ Επιμελητών 

Μία (1) θέση 

Προσωπικό με έμμισθη εντολή 

Μία (1) θέση Δικηγόρου, τουλάχιστον παρά Πρωτοδίκαις, με 
έμμισθη εντολή, που θα αμείβεται σύμφωνα με τις διατάξεις του 
Κώδικα περί Δικηγόρων ή με ανάληψη υποθέσεων κατά περί¬ 
πτωση με απόφαση κάθε φορά της ΔΕ του ΚΑΦΞΠ. 

Άρθρο 3 
Προϊστάμενος 

Του τμήματος του ΚΑΦ Ξηράς Πειραιά προΐσταται υπάλλη¬ 
λος του ΚΑ0>ΞΠ ή αποσπασμένος σ’ αυτό υπάλληλος του κλάδου 
ΔΕ Διοικητικού - Λογιστικού, ο οποίος εισηγείται στη ΔΕ του 
ΚΑΦ επί όλων των θεμάτων της αρμοδιότητας του ΚΑΦ και 
φροντίζει γενικά για την εύρυθμη λειτουργία του για την εκτέλεση 
των αποφάσεων της ΔΕ του ΚΑΦΞΠ. 

Άρθρο 4 

Κατάταξη του προσωπικού που υπηρετεί σε θέσεις κατά τη δη¬ 
μοσίευση του παρόντος. ' 

Κατά την έναρξη της ισχύος του παρόντος το προσωπικό που 
υπηρετεί στο ΚΑΦΞΠ τάσσεται στις προβλεπόμενες οργανικές 
θέσεις αντίστοιχης Κατηγορίας και Κλάδου. 

Άρθρο 5 
Τελικές διατάξεις 

Η πλήρωση των δημιουργημένων κενών θέσεων μονίμου προ¬ 
σωπικού θα πραγματοποιείται σύμφωνα με τις εκάστοτε κείμενες 
για τους διορισμούς διατάξεις ΝΠΔΔ και με την προϋπόθεση ότι 
θα υπάρχουν οι σχετικές πιστώσεις στον εκάστοτε προϋπολογισμό 
του ΚΑΦ Ξηράς Πειραιά. 

Στον Υπουργό Εργασίας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΜΙΛΤ. ΕΒΕΡΤ ΑΡΙΣΤ. ΚΑΛΑΝΤΖΑΚΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΑΝΑΓ. ΔΕΛΗΜΗΤΣΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 400 ' (4) 

Σύσταση μιας θέσης Δικηγόρου με έμμισθη εντολή στο Ταμείο 

Επικουρικής Ασφάλισης - Πρόνοιας και Κοινής Διανομής Που¬ 
λητών Βενζίνης Αθηνών Πειραιώς και περιχώρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/1985). 

β) της παρ. 1 του άρθρου 17 του Ν. 1320/1983 «Πρόσληψη 
στο Δημόσιο τομέα και άλλες διατάξεις» (ΦΕΚ 6/Α/1983). 

2. Την Τ. 1140/1051173/1390/0001/9.7.1990 Από¬ 
φαση του Πρωθυπουργού και· του Τπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οι¬ 
κονομικών» (ΦΕΚ 420/Β/1990). 

3. Την αρ. 409/14.8.1990 γνωμοδότηση του Συμβουλίου 
της Επικράτειας μετά από πρόταση των Υπουργών Προεδρίας 
της Κυβέρνησης, Υγείας, Πρόνοιας και Κοινωνικών Ασφαλίσεων 
και του Υφυπουργού Οικονομικών, αποφασίζουμε: 

Άρθρο μόνο 

Σύσταση θέσης . 

Στο Ταμείο Επικουρικής Ασφάλισης - Πρόνοιας και Κοινής 
Διανομής Πωλητών βενζίνης (Αθηνών - Πειραιώς και περιχώ¬ 
ρων, συνιστάται μια (1) θέση δικηγόρου με έμμισθη εντολή και 
άδεια Δικηγορίας στον Άρειο Πάγο. 

Στην Υπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

. · ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤ. ΕΒΕΡΤ Π. ΔΕΛΗΜΗΤΣΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΓΙΑΝΝΑΚΟΥ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 401 (5) 

Σύσταση δύο (2) θέσεων οδηγών οχημάτων στο Ταμείο Ασφαλί- 
’ σεων Εμπόρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/1985). 

β) Της παρ. 1 του άρθρου 17 του Ν. 1320/1983 «Πρόσληψη 
στο Δημόσιο τομέα και άλλες διατάξεις» (ΦΕΚ 6/Α/1983). 

2. Την Υ.. 1140/1051173/1390/0001/9.7.1990 Από¬ 
φαση του Πρώθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οι¬ 
κονομικών» (ΦΕΚ 420/Β/1990). 

3. Την αρ. 408/14.8.1990 γνωμοδότηση του Συμβουλίου 
της Επικράτειας μετά από πρόταση των Υπουργών Προεδρίας 


της Κυβέρνησης, Υγείας, Πρόνοιας και Κοινωνικών Ασφαλίσεων 
και του Υφυπουργού Οικονομικών, αποφασίζουμε: 

Άρθρο μόνο 

Σύστάση θέσεων 

1. Στο Ταμείο Ασφαλίσεως Εμπόρων συνιστώνται δύο (2) θέ¬ 
σεις οδηγών οχημάτων του κλάδου ΔΕ τεχνικού. 

2. Προσόντα διορισμού στον εισαγωγικό βαθμό για την πλή¬ 
ρωση των πιο πάνω θέσεων ορίζονται τα προβλεπόμενα στο άρ¬ 
θρο 14 του Π. Διατάγματος 194/1988 και άδεια οδήγησης από 
Β' κατηγορία και πάνω. 

> Στην Υπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 23 Νοεμβρίου 1990 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤ. ΕΒΕΡΤ Π. ΔΕΛΗΜΗΤΣΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Μ. ΓΙΑΝΝΑΚΟΥ 

- ♦- · * ' -> - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 402 . (6) 

Αύξηση του ανωτάτου ορίου του παρεχομένου άπό το Ταμείο 

Πρόνοιας Προσωπικού Ο.Σ.Ε. εφάπαξ βοηθήματος, 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: - ' ; 

1. Τις διατάξεις της παρ. 1 του άρθρου 45 του Ν. 1140/1981 
(ΦΕΚ 68 τ.Α’). 

2. Τις διατάξεις του άρθρου 7 του Ν. 1275/1982 (ΦΕΚ 100, 
τ·Α·). 

3. Τις διατάξεις του άρθρου 23 παρ. 1 στοιχ. γ 26 παρ. 1 και 
27 παρ. 1 στοιχ. δ του Ν. 1558/1985 (ΦΕΚ 137 τ.Α’). 

4. Τις διατάξεις του άρθρου 14 του Π. Δ/τος 105/3.3.88 
(ΦΕΚ 46 τ.Α’). 

λ ■ 5. Τη . γνώμη του Δ.Σ. του Ταμείου Πρόνοιας Προσ/κού 

, Ο.Σ.Ε. που διατυπώθηκε κατά την 2319/8/12.12.89 συνε¬ 
δρίασή τού. 

6. Τη γνώμη του Συμβουλίου Κοινωνικής Ασφάλειας που δια¬ 
τυπώθηκε κατά την 5η/28.3.90 συνεδρίασή του της ΚΣΤ περιό- 
δου. 

7. Τις 255/1990 και 544/1990 γνωμοδοτήσεις του Συμ¬ 

βουλίου της Επικράτειας μετά από πρόταση της Υπουργού 
Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: . 

Άρθρο 1 ' 

Το ανώτατο όριο του καταβαλλόμενου εφάπαξ βοηθήματος 
από το Ταμείο Πρόνοιας Προσωπικού Ο.Σ.Ε. δεν μπορεί να 

υπερβαίνει το'ποσό των τριών εκατομμυρίων εξήντα τριών χιλιά¬ 
δων εξακοσίων (3.063.600) δραχμών. 

Άρθρο 2 

Η ισχύς του Διατάγματος αυτού, αρχίζει από 1.1.1990. 

Στην Υπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 403 (7) 

Καθορισμός των τελών διέλευσης πλοίων δια του Πορθμού Ευρί- 

που. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άθρου 143 παργ. 3 και 6 του από 14/1/1939 Β.Δ. 
«περί κωδικοποιήσεως των περί Λιμενικών Ταμείων κειμένων 
διατάξεων» (Α' 24). 

β. Του άρθρου 1 παργ. 2 του Α.Ν. 843/1948 «Περί καταρ- 
γήσεως των φόρων επί της κυκλοφορίας αγαθών κ.λ.π» (Α' 
31 9 ). 

γ. Του άρθρου 2 παργ. 1 του Α.Ν. 1532/1950 «Περί καταρ- 
γήσεως των υπέρ τρίτων προσθέτων φόρων» (Α’ 246). 

2. Την αριθμ. 79/1986 Γνώμη της Λιμενικής Επιτροπής 
Χαλκίδας, όπως αυτή εγκρίθηκε με την αριθμ. πρωτ. 7376/ 
Φ.1.20.1/26.8.1986 Απόφαση της Νομαρχίας Εύβοιας. 

3. Την αριθμ. 397/1989 γνωμοδότηση του Συμβουλίου της 
Επικράτειας, με πρόταση του Υπουργού Αναπληρωτή Εμπορι¬ 
κής Ναυτιλίας και Υπουργού Οικονομικών αποφασίζουμε: 

Άρθρο Μόνο 

1. Τα τέλη διέλευσης πλοίων δια του Πορθμού Ευρίπου καθο¬ 
ρίζονται όπως παρακάτω: 

Φορτηγά - Δεξαμενόπλοια 

Ρυμουλκά - Ναυαγοσωστικά - ακτοπλοούντα και μη: 

Μέχρι 500 κ.ο.χ. δρχ. 3.000 

Για τους πέραν των 500 και μέχρι 1.000 κ.ο.χ. δρχ. 3 για 
κάθε κ.ο.χ. 

Για τους πέραν των 1.000 κ.ο.χ. δρχ. 5 για κάθε κ.ο.χ. 
β) Αλιευτικά Π/Κ: 

Μέχρι 50 κ.ο.χ. δρχ. 500 

Από 51 κ.ο.χ. και άνω δρχ. 1.000 
γ) Επιβατηγά πλοία: 

Μέχρι 500 κ.ο.χ. δρχ. 5.000 

Για τους πέραν των 500 κ.ο.χ. δρχ. 5 για κάθε κ.ο.χ. 
δ) Πλοία αναψυχής: 

Επαγγελματικά τουριστικά - θαλαμηγοί: 

Μέχρι 50 κ.ο.χ. δρχ. 3.000 

Για τους πέραν των 50 και μέχρι 100 κ.ο.χ. δρχ. 10 για κάθε 
κ.ο.χ. 

Για τους πέραν των 100 κ.ο.χ. δρχ. 12 για κάθε κ.ο.χ. 
Ιδιωτικοί θαλαμηγοί - κόττερα: 

Μέχρι 50 κ.ο.χ. δρχ. 2.000 

Για τους πέραν των 50 και μέχρι 100 κ.ο.χ. δρχ. 8 για κάθε 
κ.ο.χ. 

Για τους πέραν των 100 κ.ο.χ. δρχ. 6 για κάθε κ.ο.χ. 

2. Για την είσπραξη των τελών λαμβάνεται σαν βάση η ολική 


χωρητικότητα των πλοίων σε κόρους (κ.ο.χ.). 

3. Τα παραπάνω τέλη αυξάνονται κατά 25% εφ’ όσον η διέ¬ 
λευση πραγματοποιείται από την 21.00 ώρα και μέχρι την 
05.00 της επομένης ημέρας. 

4. Εφ’ όσον η διέλευση πραγματοποιείται από την 00.01 ώρα 
μέχρι 24.00 των Κυριακών τα τέλη θα προσαυξάνονται με ποσο¬ 
στό 75%. Η προσαύξηση αυτή θα υπολογίζεται αθροιστικά πέραν 
της προηγούμενης κατά 25%. 

5. Πλοία που φέρουν σημαία Κράτους-μέλους της Ε.Ο.Κ, ή 
σημαία τρίτου Κράτους (εκτός Ε.Ο.Κ.) για τα οποία υπάρχει 
συμβατική δέσμευση της Χώρας μας προς εξομοίωσή τους προς 
τα Ελληνικά, βαρύνονται με τα παραπάνω τέλη. 

6. Πλοία που φέρουν σημαία Κράτους, για τα οποία δεν υπάρ¬ 
χει οποιαδήποτε συμβατική δέσμευση της Χώρας μας για εξομοί¬ 
ωσή τους προς τα Ελληνικά, βαρύνονται με το 5 πλάσιο των τε¬ 
λών του παρόντος. 

,7. Απαλλάσονται της καταβολής των πιο πάνω τελών διέλευ¬ 
σης, τα Ελληνικά πολεμικά πλοία, τα προς αυτά εξομοιούμενα 
πλοία, τα οποία δυνάμει ειδικών νόμων ή συμβάσεων, επιτάσσο¬ 
νται ή μισθώνονται από την Ελληνική Κυβέρνηση για λογαρια¬ 
σμό της, ως και ξένα πολεμικά πλοία με τον όρο της αμοιβαιότη¬ 
τας. 

8. Με την έναρξη της ισχύος του παρόντος καταργείται το 
Π.Δ. 705/1981 «περί καθορισμού των τελών διελεύσεως 
πλοίων δια του Πορθμού Ευρίπου» (Α' 173). 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝΝΗΣ ΠΑΛΑΙΟΚΡΑΣΣΑΣ ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 404 (8) 

Τροποποίηση και συμπλήρωση του Π.Δ/τος 327/1987 «Εκλο¬ 
γές για την ανάδειξη αιρετών μελών οργάνων του Τεχνικού 

Επιμελητηρίου της Ελλάδας (Τ.Ε.Ε)» (ΦΕΚ Α' 151). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1486/1984 «Τροπο¬ 
ποίηση των διατάξεων του Τεχνικού Επιμελητηρίου Ελλάδας» 
(ΦΕΚ Α' 161). 

2) Τις διατάξεις της παραγρ. 1 του άρθρου 5 του Ν. 1799/ 
1988 «Κατάργηση του Ειδικού Ταμείου Μηχανημάτων Λιμενι¬ 
κών Έργων (Ε.Τ.Μ.Α.Ε.), ρύθμιση συναφών θεμάτων και άλλες 
διατάξεις» (ΦΕΚ Α’ 167). 

3) Την αριθμ. 557/1990 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

Το τελευταίο εδάφιο της παρ. 7 του άρθρου 5 του Π.Δ. 327/ 
1987 «Εκλογή για την ανάδειξη αιρετών μελών οργάνων του Τε¬ 
χνικού Επιμελητηρίου της Ελλάδας (Τ.Ε.Ε)» (ΦΕΚ Α' 151' 
αντικαθίσταται ως ακολούθως: 

Η σειρά των περιφερειακών τμημάτων στο ψηφοδέλτιο της 
Αντιπροσωπείας του ΤΕΕ είναι η εξής: α) Νομός Αττικής, β) 
Τμήμα Κεντρικής Μακεδονίας, γ) Τμήμα Δυτικής Ελλάδας, δ) 
Τμήμα Θράκης, ε) Τμήμα Ανατολικής Μακεδονίας, στ) Τμήμα 
Δυτικής Μακεδονίας, ζ) Τμήμα Κεντρικής και Δυτικής Θεσσα¬ 
λίας, η) Τμήμα Νομού Μαγνησίας, θ) Τμήμα Ανατολικής Στε- 
ρεάς Ελλάδας, ι) Τμήμα Ηπείρου, ια) Τμήμα Νομού Δωδεκανή- 

σου, ιβ) Τμήμα Ανατολικής Κρήτης, ιγ) Τμήμα Δυτικής Κρήτης, 
ιδ) Τμήμα Κεντρικής και Νοτίου Πελοποννήσου, ιε) Τμήμα Νο¬ 
μού Κέρκυρας, ιστ) Νομοί Λέσβου. Χίου, Σάμου και Κυκλάδων, 
ιζ) Νομοί Βοιωτίας, Εύβοιας και Κορινθίας». 

Άρθρο 2 

Μετά το άρθρο 17 του ίχυτού Π.Δ/τος 327/1987, προστίθε¬ 
ται το ακόλουθο νέο άρθρο 17α, που έχει ως εξής: 

Άρθρο 17α 

1. Η Διοικούσα Επιτροπή του Τ.Ε.Ε και οι Διοικούσες Επιτρο¬ 
πές Περιφερειακών Τμημάτων εκλέγονται έμμεσα από την Αντι¬ 
προσωπεία του ΤΕΕ ή την αντίστοιχη Αντιπροσωπεία Περιφε¬ 
ρειακού Τμήματος, όπως ορίζουν οι διατάξεις των άρθρων 8 και 
13 του Π.Δ. της 27-11/14.12.26, όπως αντίκαταστάθηκαν με 
τα άρθρα 8 και 12 του Ν. 1486/1984. 

2. Ο Πρόεδρος της αρμόδιας Αντιπροσωπείας κατά τη διενέρ¬ 
γεια των σχετικών εκλογών παίρνει κάθε μέτρο απαραίτητο για 
την εκλογή και ιδιαίτερα για την εξασφάλιση της μυστικότητας, 
για τη μορφή των ψηφοδελτίων που θα χρησιμοποιηθούν, την ψη¬ 
φοδόχο και τον τρόπο διαλογής από τους ψηφολέκτες. 

3. Τα ψηφοδέλτια για την εκλογή των δέκα μελών της Διοι- 
κούσας Επιτροπής του ΤΕΕ περιλαμβάνουν μέχρι δέκα πέντε 
υποψηφίους και η εκδήλωση της προτίμησης από μέρους των ψη- 
φιζόντων γίνεται με σταυρό προτίμησης. Σε κάθε ψηφοδέλτιο 
μπορεί να μπουν μέχρι πέντε σταυροί. Αν μπουν περισσότεροι το 
ψηφοδέλτιο δεν θεωρείται άκυρο αλλά δεν λαμβάνεται υπόψη κα¬ 
νένας σταυρός. 

4. Τα ψηφοδέλτια για την εκλογή των έξι ή οκτώ μελών της 
Διοικούσας Επιτροπής Περιφερειακού Τμήματος περιλαμβάνουν 
αριθμό υποψηφίων μέχρις εννέα ή δώδεκα αντίστοιχα και μπορεί 
να μπούν σ’ αυτά μέχρι τρεις ή τέσσερις αντίστοιχα σταυροί προτί¬ 
μησης. 


Κατά τα λοιπά εφαρμόζεται και σ’ αυτά η προηγούμενη παρά¬ 
γραφος. 1 

5. Για την κατανομή των εδρών στους συνδυασμούς και την 
κατάληψη των εδρών αυτών από τους υποψηφίους εφαρμόζονται 
ανάλογα οι διατάξεις της παραγρ. 3 του άρθρου 16 του παρόντος 
διατάγματος». 

Άρθρο 3 

Στο τέλος του άρθρου 18 του Π.Δ/τος 327/1987 προστίθεται 
παράγραφος 5, που έχει ως εξής: 

«5. Μέλος της Διοικούσας Επιτροπής του,ΤΕΕ ή των Διοικου- 
σών Επιτροπών περιφερειακών Τμημάτων αυτού, που πάραιτεί- 
ται ή οπωσδήποτε εκλείπει, αντικαθίσταται σύμφωνα με τα οριζό¬ 
μενα στο πρώτο εδάφιο της παραγρ. 5 του άρθρου 8 και το τελευ¬ 
ταίο εδάφιο της παραγρ. 2 του άρθρου 13 αντίστοιχα του Π.Δ. 
της 27.11/4.12.1926, όπως αντικαταστάθηκε με το Ν. 1486/ 
1984, με πράξη του Προεδρείου της αρμόδιας Αντιπροσωπείας 
που υποβάλλεται στον Υπουργό Περιβάλλοντος, Χωροταξίας και 
Δημοσίων Έργων, ανακοινώνεται με τοιχοκόλληση στο οικείο 
κατάστημα του ΤΕΕ (Κεντρικό ή Περιφερειακό), και δημοσιεύε¬ 
ται στο Ενημερωτικό Δελτίο του ΤΕΕ». 

Στον Υπουργό Περιβάλλοντος, Χωροταξίας και Δημοσίων 
Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

, ' Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Για το Τεύχος Α' 

; β) » » » Β' 

Υ) » » Γ' 

δ) » » » Δ' 

ε) » » ' » Αναπτυξιακών Πράξεων 

στ) » » » Ν.Π.Δ.Δ. 

ζ) » » » . ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα το Τεύχη 


8.500 
12.500 

5.000 

12.000 

9.500 
5.000 
3.000 
6.000 

1.500 
25.000 
55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


















